CELEX: 32019R1996
Language: el
Date: 2019-11-28 00:00:00
Title: Εκτελεστικός κανονισμός (ΕΕ) 2019/1996 της Επιτροπής της 28ης Νοεμβρίου 2019 για την επιβολή οριστικού δασμού αντιντάμπινγκ στις εισαγωγές παρασκευασμένου ή διατηρημένου γλυκού καλαμποκιού σε κόκκους, καταγωγής Βασιλείου της Ταϊλάνδης, έπειτα από έρευνα επανεξέτασης ενόψει της λήξης ισχύος των μέτρων βάσει του άρθρου 11 παράγραφος 2 του κανονισμού (ΕΕ) 2016/1036

2.12.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 310/6
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2019/1996 ΤΗΣ ΕΠΙΤΡΟΠΗΣ
         της 28ης Νοεμβρίου 2019
         για την επιβολή οριστικού δασμού αντιντάμπινγκ στις εισαγωγές παρασκευασμένου ή διατηρημένου γλυκού καλαμποκιού σε κόκκους, καταγωγής Βασιλείου της Ταϊλάνδης, έπειτα από έρευνα επανεξέτασης ενόψει της λήξης ισχύος των μέτρων βάσει του άρθρου 11 παράγραφος 2 του κανονισμού (ΕΕ) 2016/1036
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) 2016/1036 του Ευρωπαϊκού Κοινοβουλίου και του Συμβουλίου, της 8ης Ιουνίου 2016, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Ένωσης (1), και ιδίως το άρθρο 11 παράγραφος 2,
         Εκτιμώντας τα ακόλουθα:
         1.   ΔΙΑΔΙΚΑΣΙΑ
         
         1.1.   Προηγούμενες έρευνες και ισχύοντα μέτρα
         
         
                     (1)
                  
                  
                     Το Συμβούλιο, μετά από έρευνα αντιντάμπινγκ («αρχική έρευνα»), επέβαλε, με τον κανονισμό (ΕΚ) αριθ. 682/2007 (2), οριστικό δασμό αντιντάμπινγκ στις εισαγωγές παρασκευασμένου ή διατηρημένου γλυκού καλαμποκιού σε κόκκους, που υπάγεται επί του παρόντος στους κωδικούς ΣΟ ex 2001 90 30 και ex 2005 80 00, καταγωγής Ταϊλάνδης («οριστικά μέτρα αντιντάμπινγκ»). Τα μέτρα έλαβαν τη μορφή δασμού κατ’ αξίαν ύψους μεταξύ 3,1 % και 12,9 %.
                  
               
                     (2)
                  
                  
                     Ο κανονισμός (ΕΚ) αριθ. 954/2008 του Συμβουλίου (3) τροποποίησε τον κανονισμό (ΕΚ) αριθ. 682/2007 όσον αφορά τον δασμό που επιβλήθηκε σε μία εταιρεία και σε «όλες τις άλλες εταιρείες». Οι τροποποιημένοι δασμοί κυμαίνονται μεταξύ 3,1 % και 14,3 %. Οι εισαγωγές από δύο Ταϊλανδούς παραγωγούς των οποίων οι αναλήψεις υποχρεώσεων είχαν γίνει δεκτές με την απόφαση 2007/424/ΕΚ της Επιτροπής (4) είχαν απαλλαγεί από την καταβολή δασμού.
                  
               
                     (3)
                  
                  
                     Το Συμβούλιο, με τον κανονισμό (ΕΚ) αριθ. 847/2009 (5), έκρινε ότι οι αναλήψεις υποχρεώσεων ως προς τις τιμές με καθορισμένες ελάχιστες τιμές εισαγωγής δεν ήταν πλέον κατάλληλες για να εξουδετερώσουν τις ζημιογόνες συνέπειες του ντάμπινγκ. Κατά συνέπεια, οι αναλήψεις υποχρεώσεων που είχαν γίνει δεκτές ανακλήθηκαν και οι προσφορές ανάληψης υποχρεώσεων από 10 άλλους Ταϊλανδούς παραγωγούς-εξαγωγείς απορρίφθηκαν.
                  
               
                     (4)
                  
                  
                     Με τον κανονισμό (ΕΕ) αριθ. 875/2013 (6), το Συμβούλιο επέβαλε εκ νέου τα οριστικά μέτρα αντιντάμπινγκ στις εισαγωγές παρασκευασμένου ή διατηρημένου γλυκού καλαμποκιού σε κόκκους, καταγωγής Ταϊλάνδης, μετά από επανεξέταση ενόψει της λήξης ισχύος των μέτρων («προηγούμενη επανεξέταση ενόψει της λήξης ισχύος των μέτρων»).
                  
               
                     (5)
                  
                  
                     Με τον κανονισμό (ΕΕ) αριθ. 307/2014 (7), κατόπιν μερικής ενδιάμεσης επανεξέτασης, το Συμβούλιο τροποποίησε τον δασμό αντιντάμπινγκ που καθορίστηκε με τον κανονισμό (ΕΕ) αριθ. 875/2013 για την εταιρεία River Kwai International Food Industry Co., Ltd.
                  
               
                     (6)
                  
                  
                     Μετά τις αποφάσεις που εξέδωσε το Δικαστήριο της Ευρωπαϊκής Ένωσης στις 14 Δεκεμβρίου 2017 και στις 28 Μαρτίου 2019, στις υποθέσεις T-460/14 και C-144/18 P αντίστοιχα, η Επιτροπή επανενεργοποίησε (8), στις 29 Αυγούστου 2019, την έρευνα αντιντάμπινγκ σχετικά με τις εισαγωγές παρασκευασμένου ή διατηρημένου γλυκού καλαμποκιού σε κόκκους, καταγωγής Ταϊλάνδης, που οδήγησε στην έκδοση του κανονισμού (ΕΕ) αριθ. 307/2014. Η έρευνα αυτή επανενεργοποιήθηκε μόνο όσον αφορά την εταιρεία River Kwai International Food Industry Co. Ltd. και ξανάρχισε από το σημείο στο οποίο διαπράχθηκε η παρατυπία.
                  
               1.2.   Αίτηση επανεξέτασης ενόψει της λήξης ισχύος των μέτρων
         
         
                     (7)
                  
                  
                     Μετά τη δημοσίευση ανακοίνωσης για την επικείμενη λήξη (9) των ισχυόντων μέτρων αντιντάμπινγκ, η Επιτροπή έλαβε αίτηση επανεξέτασης σύμφωνα με το άρθρο 11 παράγραφος 2 του κανονισμού (ΕΕ) 2016/1036 («βασικός κανονισμός»).
                  
               
                     (8)
                  
                  
                     Η αίτηση υποβλήθηκε στις 13 Ιουνίου 2018 από την Association Européenne des Transformateurs de Maïs Doux («AETMD» ή «ο αιτών») εξ ονόματος ενωσιακών παραγωγών που αντιπροσωπεύουν πάνω από το 50 % της συνολικής ενωσιακής παραγωγής παρασκευασμένου ή διατηρημένου γλυκού καλαμποκιού σε κόκκους.
                  
               
                     (9)
                  
                  
                     Η αίτηση επανεξέτασης βασίστηκε στο επιχείρημα ότι η λήξη της ισχύος των μέτρων είναι πιθανόν να οδηγήσει στη συνέχιση ή την επανάληψη του ντάμπινγκ και της ζημίας στον ενωσιακό κλάδο παραγωγής.
                  
               1.3.   Έναρξη επανεξέτασης ενόψει της λήξης ισχύος των μέτρων
         
         
                     (10)
                  
                  
                     Η Επιτροπή, αφού διαπίστωσε ότι υπάρχουν επαρκή αποδεικτικά στοιχεία για την έναρξη επανεξέτασης ενόψει της λήξης της ισχύος των μέτρων και αφού ζήτησε τη γνώμη της επιτροπής που συστάθηκε με το άρθρο 15 παράγραφος 1 του βασικού κανονισμού, κίνησε διαδικασία επανεξέτασης ενόψει της λήξης της ισχύος των μέτρων όσον αφορά τις εισαγωγές στην Ένωση παρασκευασμένου ή διατηρημένου γλυκού καλαμποκιού σε κόκκους, καταγωγής Βασιλείου της Ταϊλάνδης («Ταϊλάνδη» ή «οικεία χώρα»). Στις 12 Σεπτεμβρίου 2018 η Επιτροπή δημοσίευσε ανακοίνωση για την έναρξη της διαδικασίας στην Επίσημη Εφημερίδα της Ευρωπαϊκής Ένωσης (10) («ανακοίνωση για την έναρξη της διαδικασίας»).
                  
               1.4.   Περίοδος της έρευνας επανεξέτασης και εξεταζόμενη περίοδος
         
         
                     (11)
                  
                  
                     Η έρευνα με αντικείμενο τη συνέχιση ή την επανάληψη της πρακτικής ντάμπινγκ κάλυψε την περίοδο από την 1η Ιουλίου 2017 έως τις 30 Ιουνίου 2018 («περίοδος της έρευνας επανεξέτασης» ή «ΠΕΕ»). Η εξέταση των τάσεων που είναι σημαντικές για την εκτίμηση της πιθανότητας συνέχισης ή επανάληψης της ζημίας κάλυψε την περίοδο από την 1η Ιανουαρίου 2015 έως το τέλος της περιόδου της έρευνας επανεξέτασης («εξεταζόμενη περίοδος»).
                  
               1.5.   Ενδιαφερόμενα μέρη
         
         
                     (12)
                  
                  
                     Στην ανακοίνωση για την έναρξη της διαδικασίας, τα ενδιαφερόμενα μέρη κλήθηκαν να επικοινωνήσουν με την Επιτροπή προκειμένου να συμμετάσχουν στην έρευνα. Επιπλέον, η Επιτροπή ενημέρωσε ειδικά τους αιτούντες, γνωστούς ενωσιακούς παραγωγούς, τους γνωστούς παραγωγούς-εξαγωγείς της Ταϊλάνδης και τις αρχές της Ταϊλάνδης, γνωστούς εισαγωγείς, χρήστες και εμπόρους, καθώς και τις ενώσεις που είναι γνωστό ότι ενδιαφέρονται για την έναρξη της έρευνας και τους κάλεσε να συμμετάσχουν.
                  
               
                     (13)
                  
                  
                     Τα ενδιαφερόμενα μέρη είχαν επίσης την ευκαιρία να υποβάλουν τις παρατηρήσεις τους σχετικά με την έναρξη της επανεξέτασης ενόψει της λήξης ισχύος των μέτρων και να ζητήσουν ακρόαση από την Επιτροπή και/ή από τον σύμβουλο ακροάσεων σε διαδικασίες εμπορικών προσφυγών.
                  
               1.6.   Δειγματοληψία
         
         
                     (14)
                  
                  
                     Στην ανακοίνωση για την έναρξη της διαδικασίας η Επιτροπή ανέφερε ότι ήταν πιθανό να προβεί σε δειγματοληψία των ενδιαφερόμενων μερών σύμφωνα με το άρθρο 17 του βασικού κανονισμού.
                  
               1.6.1.   Δειγματοληψία ενωσιακών παραγωγών
         
         
                     (15)
                  
                  
                     Στην ανακοίνωση για την έναρξη της διαδικασίας, η Επιτροπή δήλωσε ότι είχε επιλέξει προσωρινά ένα δείγμα ενωσιακών παραγωγών.
                  
               
                     (16)
                  
                  
                     Σύμφωνα με το άρθρο 17 παράγραφος 1 του βασικού κανονισμού, η Επιτροπή επέλεξε δείγμα τριών ενωσιακών παραγωγών με βάση τον μεγαλύτερο όγκο παραγωγής το 2017 και κάλεσε τα ενδιαφερόμενα μέρη να υποβάλουν τις παρατηρήσεις τους.
                  
               
                     (17)
                  
                  
                     Μετά τις παρατηρήσεις που έλαβε, η Επιτροπή αντικατέστησε μια εταιρεία του προσωρινού δείγματος με τον επόμενο μεγαλύτερο ενωσιακό παραγωγό. Η εν λόγω εταιρεία απέδειξε ότι δεν διέθετε τους απαιτούμενους πόρους για να συνεργαστεί στην παρούσα επανεξέταση. Οι ενωσιακοί παραγωγοί που συμμετείχαν στο δείγμα αντιπροσώπευαν ποσοστό άνω του 60 % του συνολικού εκτιμώμενου όγκου παραγωγής της Ένωσης. Δεν ελήφθησαν άλλες παρατηρήσεις. Η Επιτροπή κατέληξε στο συμπέρασμα ότι το δείγμα ήταν αντιπροσωπευτικό του ενωσιακού κλάδου παραγωγής.
                  
               1.6.2.   Δειγματοληψία εισαγωγέων
         
         
                     (18)
                  
                  
                     Η Επιτροπή, για να αποφασίσει αν η δειγματοληψία ήταν αναγκαία και, αν ναι, να επιλέξει δείγμα, ζήτησε από τους μη συνδεδεμένους εισαγωγείς να παράσχουν τις πληροφορίες που προσδιορίζονταν στην ανακοίνωση για την έναρξη της διαδικασίας. Μόνο ένας μη συνδεδεμένος εισαγωγέας έδωσε τις απαιτούμενες πληροφορίες.
                  
               
                     (19)
                  
                  
                     Ως εκ τούτου, δεν χρειάστηκε να γίνει δειγματοληψία των εισαγωγέων.
                  
               1.6.3.   Δειγματοληψία των παραγωγών στην Ταϊλάνδη
         
         
                     (20)
                  
                  
                     Η Επιτροπή, για να αποφασίσει αν η δειγματοληψία ήταν αναγκαία και, αν ναι, να επιλέξει δείγμα, ζήτησε από όλους τους γνωστούς παραγωγούς στην Ταϊλάνδη να παράσχουν τα στοιχεία που προσδιορίζονταν στην ανακοίνωση για την έναρξη της διαδικασίας. Επιπλέον, η Επιτροπή ζήτησε από την Αποστολή του Βασιλείου της Ταϊλάνδης στην Ευρωπαϊκή Ένωση να προσδιορίσει και/ή να επικοινωνήσει με άλλους παραγωγούς που, ενδεχομένως, θα ενδιαφέρονταν να συμμετάσχουν στην έρευνα.
                  
               
                     (21)
                  
                  
                     Τρεις παραγωγοί από την οικεία χώρα έδωσαν τις πληροφορίες που ζητήθηκαν και συμφώνησαν να συμπεριληφθούν στο δείγμα. Λόγω του μικρού αριθμού των απαντήσεων, η Επιτροπή αποφάσισε ότι δεν ήταν αναγκαίο να γίνει δειγματοληψία. Και οι τρεις παραγωγοί εξήγαγαν το υπό επανεξέταση προϊόν στην Ένωση κατά την περίοδο της έρευνας επανεξέτασης και, ως εκ τούτου, είναι παραγωγοί-εξαγωγείς. Αντιπροσωπεύουν περίπου το 80 % του συνόλου των ταϊλανδικών εξαγωγών στην Ένωση.
                  
               1.7.   Απαντήσεις στο ερωτηματολόγιο
         
         
                     (22)
                  
                  
                     Όταν κινήθηκε η διαδικασία, τέθηκαν στη διάθεση των ενδιαφερομένων αντίγραφα των ερωτηματολογίων στον ιστότοπο της ΓΔ Εμπορίου. Η Επιτροπή απέστειλε επιστολές στους τρεις ενωσιακούς παραγωγούς του δείγματος, στον μη συνδεδεμένο εισαγωγέα και στους τρεις παραγωγούς-εξαγωγείς που υπέβαλαν τις απαιτούμενες πληροφορίες, ζητώντας τους να συμπληρώσουν το ερωτηματολόγιο που προοριζόταν γι’ αυτούς.
                  
               
                     (23)
                  
                  
                     Ελήφθησαν απαντήσεις στο ερωτηματολόγιο από τους τρεις ενωσιακούς παραγωγούς και τους τρεις συνεργαζόμενους παραγωγούς της οικείας χώρας.
                  
               
                     (24)
                  
                  
                     Ο μη συνδεδεμένος εισαγωγέας δεν απάντησε στο ερωτηματολόγιο.
                  
               1.8.   Επαλήθευση
         
         
                     (25)
                  
                  
                     Η Επιτροπή αναζήτησε και επαλήθευσε με τα συνεργαζόμενα μέρη όλα τα στοιχεία που έκρινε απαραίτητα για τον προσδιορισμό της πιθανότητας συνέχισης ή επανάληψης της πρακτικής ντάμπινγκ, της ζημίας και του συμφέροντος της Ένωσης. Επιτόπιες επαληθεύσεις δυνάμει του άρθρου 16 του βασικού κανονισμού πραγματοποιήθηκαν στις εγκαταστάσεις των ακόλουθων εταιρειών:
                     
                                  
                              
                              
                                 Ενωσιακοί παραγωγοί
                                 
                                             —
                                          
                                          
                                             Bonduelle SA, Renescure, Γαλλία
                                          
                                       
                                             —
                                          
                                          
                                             Conserve Italia SCA, San Lazzaro di Savena, Ιταλία
                                          
                                       
                                             —
                                          
                                          
                                             Groupe d’aucy, Theix, Γαλλία
                                          
                                       
                           
                                  
                              
                              
                                 Παραγωγοί-εξαγωγείς στην Ταϊλάνδη
                                 
                                             —
                                          
                                          
                                             Karn Corn Co. Ltd, Kanchanaburi, Ταϊλάνδη
                                          
                                       
                                             —
                                          
                                          
                                             River Kwai International Food Industrial Company Limited («RKI»), Kanchanaburi, Ταϊλάνδη
                                          
                                       
                                             —
                                          
                                          
                                             Siam Del Monte Co. Limited, Bangkok, Ταϊλάνδη
                                          
                                       
                           
               2.   ΥΠΟ ΕΠΑΝΕΞΕΤΑΣΗ ΠΡΟΪΟΝ ΚΑΙ ΟΜΟΕΙΔΕΣ ΠΡΟΪΟΝ
         
         2.1.   Υπό επανεξέταση προϊόν
         
         
                     (26)
                  
                  
                     Το υπό επανεξέταση προϊόν είναι το ίδιο με εκείνο της αρχικής έρευνας και της προηγούμενης επανεξέτασης ενόψει της λήξης ισχύος των μέτρων, δηλαδή το γλυκό καλαμπόκι (Zea mays var. saccharata) σε κόκκους, παρασκευασμένο ή διατηρημένο με ξίδι ή οξικό οξύ, μη κατεψυγμένο, το οποίο υπάγεται επί του παρόντος στον κωδικό ΣΟ ex 2001 90 30 (κωδικός TARIC 2001903010), και το γλυκό καλαμπόκι (Zea mays var. saccharata) σε κόκκους, παρασκευασμένο ή διατηρημένο χωρίς ξίδι ή οξικό οξύ, μη κατεψυγμένο, εκτός από τα προϊόντα της κλάσης 2006, το οποίο επί του παρόντος υπάγεται στον κωδικό ΣΟ ex 2005 80 00 (κωδικός TARIC 2005800010) («γλυκό καλαμπόκι»), καταγωγής Ταϊλάνδης («υπό επανεξέταση προϊόν»).
                  
               
                     (27)
                  
                  
                     Από την έρευνα προέκυψε ότι, παρά τους διαφορετικούς τρόπους διατήρησης, όλοι οι επιμέρους τύποι του υπό επανεξέταση προϊόντος έχουν τα ίδια βιολογικά και χημικά χαρακτηριστικά και χρησιμοποιούνται για τον ίδιο σκοπό.
                  
               2.2.   Ομοειδές προϊόν
         
         
                     (28)
                  
                  
                     Όπως διαπιστώθηκε στην αρχική έρευνα καθώς και στην προηγούμενη επανεξέταση ενόψει της λήξης ισχύος των μέτρων, η παρούσα έρευνα επανεξέτασης ενόψει της λήξης ισχύος των μέτρων επιβεβαίωσε ότι τα ακόλουθα προϊόντα έχουν τα ίδια βασικά βιολογικά και χημικά χαρακτηριστικά, καθώς και τις ίδιες βασικές χρήσεις:
                     
                                 —
                              
                              
                                 το υπό επανεξέταση προϊόν·
                              
                           
                                 —
                              
                              
                                 το προϊόν που παράγεται και πωλείται στην εγχώρια αγορά της Ταϊλάνδης· και
                              
                           
                                 —
                              
                              
                                 το προϊόν που παράγεται και πωλείται στην Ένωση από τον ενωσιακό κλάδο παραγωγής.
                              
                           
               
                     (29)
                  
                  
                     Ως εκ τούτου, τα προϊόντα αυτά θεωρούνται ομοειδή κατά την έννοια του άρθρου 1 παράγραφος 4 του βασικού κανονισμού.
                  
               3.   ΝΤΑΜΠΙΝΓΚ
         
         3.1.   Ταϊλάνδη
         
         3.1.1.   Προκαταρκτικές παρατηρήσεις
         
         
                     (30)
                  
                  
                     Κατά την περίοδο της έρευνας επανεξέτασης, οι εισαγωγές παρασκευασμένου ή διατηρημένου γλυκού καλαμποκιού σε κόκκους από την Ταϊλάνδη συνεχίστηκαν, αν και σε χαμηλότερα επίπεδα απ’ ό,τι κατά την περίοδο έρευνας της αρχικής έρευνας (δηλαδή από την 1η Ιανουαρίου 2005 έως τις 31 Δεκεμβρίου 2005). Σύμφωνα με την Eurostat, οι εισαγωγές γλυκού καλαμποκιού από την Ταϊλάνδη αντιπροσώπευαν περίπου το 3,9 % της ενωσιακής αγοράς κατά την περίοδο της έρευνας επανεξέτασης, έναντι μεριδίου αγοράς 12,7 % κατά την αρχική έρευνα και 6 % κατά την προηγούμενη επανεξέταση ενόψει της λήξης ισχύος των μέτρων. Σε απόλυτους όρους, οι εισαγωγές από την Ταϊλάνδη ανήλθαν σε 13 643 τόνους κατά την περίοδο της έρευνας επανεξέτασης. Προηγήθηκε μείωση των εισαγωγών από 41 973 τόνους στην αρχική έρευνα σε 21 856 τόνους κατά την προηγούμενη επανεξέταση ενόψει της λήξης ισχύος των μέτρων.
                  
               3.1.2.   Ντάμπινγκ κατά την περίοδο της έρευνας επανεξέτασης
         
         3.1.2.1.   Κανονική αξία
         
         
                     (31)
                  
                  
                     Η Επιτροπή εξέτασε καταρχάς κατά πόσον ο συνολικός όγκος των εγχώριων πωλήσεων κάθε συνεργαζόμενου παραγωγού-εξαγωγέα ήταν αντιπροσωπευτικός, σύμφωνα με το άρθρο 2 παράγραφος 2 του βασικού κανονισμού. Οι εγχώριες πωλήσεις είναι αντιπροσωπευτικές αν ο συνολικός όγκος των εγχώριων πωλήσεων του ομοειδούς προϊόντος σε ανεξάρτητους πελάτες στην εγχώρια αγορά ανά παραγωγό-εξαγωγέα αντιπροσωπεύει τουλάχιστον το 5 % του συνολικού όγκου των εξαγωγικών πωλήσεων του υπό επανεξέταση προϊόντος στην Ένωση κατά την περίοδο της έρευνας επανεξέτασης.
                  
               
                     (32)
                  
                  
                     Στη βάση αυτή, οι συνολικές εγχώριες πωλήσεις του ομοειδούς προϊόντος στην εγχώρια αγορά ήταν αντιπροσωπευτικές μόνο για έναν παραγωγό-εξαγωγέα.
                  
               
                     (33)
                  
                  
                     Στη συνέχεια, η Επιτροπή προσδιόρισε τους τύπους του προϊόντος που πωλούνται στην εγχώρια αγορά και οι οποίοι είναι πανομοιότυποι ή συγκρίσιμοι με τους τύπους προϊόντος που πωλούνται προς εξαγωγή στην Ένωση για τον παραγωγό-εξαγωγέα με αντιπροσωπευτικές εγχώριες πωλήσεις.
                  
               
                     (34)
                  
                  
                     Ακολούθως, η Επιτροπή εξέτασε κατά πόσον οι εγχώριες πωλήσεις αυτού του συνεργαζόμενου παραγωγού-εξαγωγέα στην εγχώρια αγορά του για κάθε τύπο προϊόντος που είναι πανομοιότυπος ή συγκρίσιμος με τον τύπο του προϊόντος που πωλείται προς εξαγωγή στην Ένωση ήταν αντιπροσωπευτικές, σύμφωνα με το άρθρο 2 παράγραφος 2 του βασικού κανονισμού. Οι εγχώριες πωλήσεις ενός τύπου προϊόντος είναι αντιπροσωπευτικές αν ο συνολικός όγκος των εγχώριων πωλήσεων του συγκεκριμένου τύπου προϊόντος σε ανεξάρτητους πελάτες κατά την περίοδο της έρευνας επανεξέτασης αντιπροσωπεύει τουλάχιστον το 5 % του συνολικού όγκου των εξαγωγικών πωλήσεων του πανομοιότυπου ή συγκρίσιμου τύπου προϊόντος στην Ένωση.
                  
               
                     (35)
                  
                  
                     Στη συνέχεια, η Επιτροπή καθόρισε τους τύπους του προϊόντος για τους οποίους οι εγχώριες πωλήσεις ήταν αντιπροσωπευτικές και τους τύπους του προϊόντος για τους οποίους δεν πραγματοποιήθηκαν εγχώριες πωλήσεις ή οι εγχώριες πωλήσεις δεν ήταν αντιπροσωπευτικές.
                  
               
                     (36)
                  
                  
                     Για τους τύπους του προϊόντος για τους οποίους υπήρχαν αντιπροσωπευτικές εγχώριες πωλήσεις, η Επιτροπή καθόρισε στη συνέχεια το ποσοστό των κερδοφόρων πωλήσεων σε ανεξάρτητους πελάτες στην εγχώρια αγορά, για κάθε τύπο προϊόντος, κατά την περίοδο της έρευνας επανεξέτασης, προκειμένου να αποφασίσει αν θα χρησιμοποιήσει τις πραγματικές εγχώριες πωλήσεις για τον υπολογισμό της κανονικής αξίας, σύμφωνα με το άρθρο 2 παράγραφος 4 του βασικού κανονισμού.
                  
               
                     (37)
                  
                  
                     Η κανονική αξία βασίζεται στην πραγματική εγχώρια τιμή ανά τύπο προϊόντος, ανεξάρτητα από το αν οι εν λόγω πωλήσεις είναι κερδοφόρες ή όχι, αν:
                     
                                 α)
                              
                              
                                 ο όγκος πωλήσεων του τύπου προϊόντος που πωλήθηκε σε καθαρή τιμή πώλησης ίση ή μεγαλύτερη από το υπολογισμένο κόστος παραγωγής αντιπροσώπευε πάνω από το 80 % του συνολικού όγκου των πωλήσεων του εν λόγω τύπου προϊόντος· και
                              
                           
                                 β)
                              
                              
                                 η σταθμισμένη μέση τιμή πώλησης του συγκεκριμένου τύπου προϊόντος είναι ίση ή υψηλότερη από το μοναδιαίο κόστος παραγωγής.
                              
                           
               
                     (38)
                  
                  
                     Στην περίπτωση αυτή, η κανονική αξία είναι ο σταθμισμένος μέσος όρος των τιμών όλων των εγχώριων πωλήσεων του εν λόγω τύπου προϊόντος κατά τη διάρκεια της περιόδου της έρευνας επανεξέτασης.
                  
               
                     (39)
                  
                  
                     Η κανονική αξία είναι η πραγματική εγχώρια τιμή ανά τύπο προϊόντος μόνο των κερδοφόρων εγχώριων πωλήσεων των τύπων του προϊόντος κατά την περίοδο της έρευνας επανεξέτασης, αν:
                     
                                 α)
                              
                              
                                 ο όγκος των κερδοφόρων πωλήσεων του τύπου προϊόντος αντιπροσωπεύει το πολύ 80 % του συνολικού όγκου των πωλήσεων του τύπου αυτού· ή
                              
                           
                                 β)
                              
                              
                                 η σταθμισμένη μέση τιμή του συγκεκριμένου τύπου προϊόντος είναι χαμηλότερη από το μοναδιαίο κόστος παραγωγής.
                              
                           
               
                     (40)
                  
                  
                     Η ανάλυση των εγχώριων πωλήσεων για τους τύπους προϊόντος με αντιπροσωπευτικές εγχώριες πωλήσεις έδειξε ότι η σταθμισμένη μέση τιμή πώλησης ήταν χαμηλότερη από το μοναδιαίο κόστος παραγωγής. Κατά συνέπεια, η κανονική αξία υπολογίστηκε ως σταθμισμένος μέσος όρος μόνο των κερδοφόρων πωλήσεων.
                  
               
                     (41)
                  
                  
                     Όταν οι πωλήσεις ενός τύπου προϊόντος του ομοειδούς προϊόντος κατά τις συνήθεις εμπορικές πράξεις ήταν μηδενικές ή ανεπαρκείς ή όταν ένας τύπος προϊόντος δεν πωλήθηκε σε αντιπροσωπευτικές ποσότητες στην εγχώρια αγορά, η Επιτροπή κατασκεύασε την κανονική αξία σύμφωνα με το άρθρο 2 παράγραφοι 3 και 6 του βασικού κανονισμού.
                  
               
                     (42)
                  
                  
                     Η κανονική αξία κατασκευάστηκε με την προσθήκη των ακόλουθων στοιχείων στο μέσο κόστος παραγωγής του ομοειδούς προϊόντος του συνεργαζόμενου παραγωγού-εξαγωγέα κατά την περίοδο της έρευνας επανεξέτασης:
                     
                                 α)
                              
                              
                                 των μέσων σταθμισμένων εξόδων πώλησης μαζί με τα γενικά και διοικητικά έξοδα (ΠΓΔΕ) στα οποία υποβλήθηκε ο συνεργαζόμενος παραγωγός-εξαγωγέας επί των εγχώριων πωλήσεων του ομοειδούς προϊόντος, κατά τις συνήθεις εμπορικές πράξεις, κατά την περίοδο της έρευνας επανεξέτασης· και
                              
                           
                                 β)
                              
                              
                                 του μέσου σταθμισμένου κέρδους που αποκόμισε ο συνεργαζόμενος παραγωγός-εξαγωγέας επί των εγχώριων πωλήσεων του ομοειδούς προϊόντος, κατά τις συνήθεις εμπορικές πράξεις, κατά την περίοδο της έρευνας επανεξέτασης.
                              
                           
               
                     (43)
                  
                  
                     Το κόστος παραγωγής προσαρμόστηκε, αν χρειαζόταν.
                  
               
                     (44)
                  
                  
                     Για τους υπόλοιπους δύο παραγωγούς-εξαγωγείς που δεν πραγματοποίησαν καμία πώληση του ομοειδούς προϊόντος για εγχώρια κατανάλωση, η κανονική αξία έπρεπε να κατασκευαστεί σύμφωνα με το άρθρο 2 παράγραφος 3 του βασικού κανονισμού.
                  
               
                     (45)
                  
                  
                     Η κανονική αξία κατασκευάστηκε με την πρόσθεση, στο κόστος παραγωγής για κάθε τύπο προϊόντος που εξήχθη στην Ένωση, ενός εύλογου ποσού για τις δαπάνες πώλησης, τα γενικά και διοικητικά έξοδα (ΠΓΔΕ) και το κέρδος.
                  
               
                     (46)
                  
                  
                     Για έναν από τους δύο παραγωγούς-εξαγωγείς που δεν πραγματοποίησαν πωλήσεις του ομοειδούς προϊόντος για εγχώρια κατανάλωση, σύμφωνα με το άρθρο 2 παράγραφος 6 στοιχείο β) του βασικού κανονισμού, το ποσό των ΠΓΔΕ και το κέρδος βασίστηκαν στο πραγματικό ποσό που εφαρμόζεται στην παραγωγή και τις πωλήσεις κατά τις συνήθεις εμπορικές πράξεις της ίδιας γενικής κατηγορίας προϊόντων για τον εν λόγω παραγωγό-εξαγωγέα στην εγχώρια αγορά.
                  
               
                     (47)
                  
                  
                     Για τον άλλο παραγωγό-εξαγωγέα, ο οποίος δεν πώλησε το ομοειδές προϊόν ούτε την ίδια γενική κατηγορία προϊόντων για εγχώρια κατανάλωση, σύμφωνα με το άρθρο 2 παράγραφος 6 στοιχείο γ) του βασικού κανονισμού, το ποσό των ΠΓΔΕ και το κέρδος καθορίστηκαν ως ο μέσος όρος του ποσού των ΠΓΔΕ και του κέρδους της ίδιας γενικής κατηγορίας προϊόντων που υπολογίστηκε για τους άλλους δύο συνεργαζόμενους παραγωγούς-εξαγωγείς. Η μεθοδολογία αυτή διασφαλίζει ότι το ποσό του κέρδους που καθορίζεται με τον τρόπο αυτόν δεν υπερβαίνει το κέρδος που πραγματοποιούν υπό κανονικές συνθήκες άλλοι εξαγωγείς από τις πωλήσεις προϊόντων της ίδιας γενικής κατηγορίας στην εγχώρια αγορά, όπως απαιτείται από το άρθρο 2 παράγραφος 6 στοιχείο γ) του βασικού κανονισμού.
                  
               3.1.2.2.   Τιμή εξαγωγής
         
         
                     (48)
                  
                  
                     Όλοι οι συνεργαζόμενοι παραγωγοί-εξαγωγείς εξήγαγαν το υπό επανεξέταση προϊόν απευθείας σε ανεξάρτητους πελάτες στην Ένωση κατά την περίοδο της έρευνας επανεξέτασης. Συνεπώς, η τιμή εξαγωγής ήταν η πράγματι πληρωθείσα ή πληρωτέα τιμή για το υπό επανεξέταση προϊόν όταν πωλούνταν για εξαγωγή στην Ένωση, σύμφωνα με το άρθρο 2 παράγραφος 8 του βασικού κανονισμού.
                  
               3.1.2.3.   Σύγκριση
         
         
                     (49)
                  
                  
                     Η Επιτροπή συνέκρινε την κανονική αξία και την τιμή εξαγωγής των παραγωγών-εξαγωγέων βάσει τιμών εκ του εργοστασίου.
                  
               
                     (50)
                  
                  
                     Όπου αυτό κρίθηκε δικαιολογημένο από την ανάγκη να εξασφαλιστεί δίκαιη σύγκριση, η Επιτροπή προσάρμοσε την κανονική αξία και/ή την τιμή εξαγωγής, ώστε να ληφθούν υπόψη οι διαφορές που επηρεάζουν τις τιμές και τη συγκρισιμότητα των τιμών, σύμφωνα με το άρθρο 2 παράγραφος 10 του βασικού κανονισμού.
                  
               
                     (51)
                  
                  
                     Κατά περίπτωση και όπου κρίθηκε δικαιολογημένο, έγιναν προσαρμογές στην τιμή εξαγωγής για να ληφθούν υπόψη οι διαφορές στα έξοδα μεταφοράς, διεκπεραίωσης και φόρτωσης, στα έξοδα πίστωσης και στα τραπεζικά τέλη και τις προμήθειες.
                  
               
                     (52)
                  
                  
                     Οι προς τα κάτω προσαρμογές της τιμής εξαγωγής κυμαίνονταν από 1 % έως 2 % για τα έξοδα μεταφοράς, από 0,5 % έως 1,5 % για τα έξοδα διεκπεραίωσης και φόρτωσης, από 0 % έως 0,5 % για τα έξοδα πίστωσης, από 0 % έως 0,5 % για τα τραπεζικά τέλη και από 0,5 % έως 1,5 % για τις προμήθειες.
                  
               
                     (53)
                  
                  
                     Δύο παραγωγοί-εξαγωγείς ζήτησαν αρνητικό περιθώριο (θετική προσαρμογή) επί της τιμής εξαγωγής λόγω εικαζόμενης αντιστάθμισης δασμού, στο σημείο «Άλλοι παράγοντες», όπως προβλέπεται στο άρθρο 2 παράγραφος 10 στοιχείο ια) του βασικού κανονισμού. Οι παραγωγοί-εξαγωγείς ισχυρίστηκαν ότι λαμβάνουν την εν λόγω αντιστάθμιση δασμού από την κυβέρνηση της Ταϊλάνδης, όταν το υπό επανεξέταση προϊόν πωλείται για εξαγωγή, μεταξύ άλλων, στην αγορά της Ένωσης.
                  
               
                     (54)
                  
                  
                     Οι παραγωγοί-εξαγωγείς μπόρεσαν να αποδείξουν ότι τους καταβάλλεται ένα ποσό που αντιστοιχεί σε λιγότερο από το 0,5 % της αξίας του τιμολογίου. Ωστόσο, οι παραγωγοί-εξαγωγείς δεν απέδειξαν την ύπαρξη κάποιας σχέσης μεταξύ της αντιστάθμισης δασμού που λαμβάνουν και των τελών εισαγωγής που καταβάλλουν για τα υλικά που ενσωματώνονται στο εξαγόμενο υπό επανεξέταση προϊόν. Ως εκ τούτου, οι ισχυρισμοί για αρνητικό περιθώριο βάσει του άρθρου 2 παράγραφος 10 στοιχείο ια) απορρίφθηκαν.
                  
               
                     (55)
                  
                  
                     Οι προς τα κάτω προσαρμογές της κανονικής αξίας ήταν από 1 % έως 2 % για τα έξοδα μεταφοράς και από 0,5 % έως 1 % για τα έξοδα πίστωσης.
                  
               
                     (56)
                  
                  
                     Ένας παραγωγός-εξαγωγέας ζήτησε προσαρμογή της κανονικής αξίας ώστε να ληφθούν υπόψη οι διαφορές στο κόστος πίστωσης που χορηγήθηκε για εγχώριες πωλήσεις, το οποίο υπολογίστηκε με τη χρήση βραχυπρόθεσμου επιτοκίου για εμπορικά δάνεια που χορηγήθηκαν από εμπορική τράπεζα στην Ταϊλάνδη. Η Επιτροπή επισήμανε ότι το εν λόγω επιτόκιο ήταν το μέγιστο θεωρητικό καταβλητέο επιτόκιο και ίσχυε σε ημερομηνία προγενέστερη της έναρξης της περιόδου της έρευνας επανεξέτασης. Το επιτόκιο αυτό ήταν σημαντικά υψηλότερο από το πραγματικό επιτόκιο που ήταν καταβλητέο βάσει συγκρίσιμης βραχυπρόθεσμης συμφωνίας δανεισμού που διαπιστώθηκε στις οικονομικές καταστάσεις που ίσχυαν κατά την περίοδο της έρευνας επανεξέτασης. Ως εκ τούτου, η Επιτροπή προσάρμοσε το ζητούμενο περιθώριο με βάση το πράγματι εφαρμοζόμενο επιτόκιο για συγκρίσιμες συναλλαγές.
                  
               
                     (57)
                  
                  
                     Δύο παραγωγοί-εξαγωγείς ζήτησαν τη χρήση μειωμένου περιθωρίου κέρδους, σε περίπτωση που η Επιτροπή κατασκευάσει την κανονική αξία, ώστε να ληφθεί υπόψη το γεγονός ότι οι πωλήσεις με εμπορικό σήμα (δικό τους εμπορικό σήμα) στην εγχώρια αγορά συνεπάγονται υψηλότερο περιθώριο κέρδους από τις πωλήσεις χωρίς εμπορικό σήμα (δηλαδή όχι το δικό τους εμπορικό σήμα, αλλά κατά κανόνα το εμπορικό σήμα του πελάτη) στην αγορά της Ένωσης.
                  
               
                     (58)
                  
                  
                     Σύμφωνα με την αρχική έρευνα, η Επιτροπή αποδέχθηκε αυτούς τους ισχυρισμούς στο μέτρο που ίσχυαν και προέβη σε προσαρμογή βάσει του άρθρου 2 παράγραφος 10 στοιχείο δ) του βασικού κανονισμού. Οι λεπτομέρειες κοινοποιήθηκαν στις οικείες εταιρείες.
                  
               3.1.2.4.   Περιθώρια ντάμπινγκ
         
         
                     (59)
                  
                  
                     Για τους συνεργαζόμενους παραγωγούς-εξαγωγείς, η Επιτροπή συνέκρινε τη μέση σταθμισμένη κανονική αξία κάθε τύπου του ομοειδούς προϊόντος με τη μέση σταθμισμένη τιμή εξαγωγής του αντίστοιχου τύπου του υπό επανεξέταση προϊόντος, σύμφωνα με το άρθρο 2 παράγραφοι 11 και 12 του βασικού κανονισμού.
                  
               
                     (60)
                  
                  
                     Μετά την τελική κοινοποίηση, ένας συνεργαζόμενος παραγωγός-εξαγωγέας σχολίασε τον υπολογισμό του περιθωρίου ντάμπινγκ που τον αφορούσε, επισημαίνοντας ότι υπήρχε πιθανώς σφάλμα εκ παραδρομής. Λαμβάνοντας υπόψη τις παρατηρήσεις αυτές, η Επιτροπή αναθεώρησε τον υπολογισμό της για να διορθώσει το εκ παραδρομής σφάλμα και καθόρισε το αναθεωρημένο περιθώριο ντάμπινγκ για τον εν λόγω συνεργαζόμενο παραγωγό-εξαγωγέα. Η Επιτροπή διαπίστωσε ότι ο παραγωγός-εξαγωγέας δεν πραγματοποίησε ντάμπινγκ κατά την περίοδο της έρευνας επανεξέτασης.
                  
               
                     (61)
                  
                  
                     Μετά την πρόσθετη τελική κοινοποίηση σχετικά με τη διόρθωση του εκ παραδρομής σφάλματος, ένας άλλος συνεργαζόμενος παραγωγός-εξαγωγέας υπέβαλε παρατηρήσεις σχετικά με τον αντίκτυπο του αναθεωρημένου υπολογισμού στο δικό του περιθώριο ντάμπινγκ. Οι παρατηρήσεις αυτές υποβλήθηκαν καθυστερημένα, τέσσερις ημέρες μετά την προθεσμία υποβολής παρατηρήσεων, και δεν παρασχέθηκε μη εμπιστευτική εκδοχή των παρατηρήσεων. Ως εκ τούτου, η Επιτροπή δεν μπορούσε να εξετάσει επίσημα τις παρατηρήσεις. Εν πάση περιπτώσει, η Επιτροπή διαπίστωσε ότι οι παρατηρήσεις δεν θα είχαν αντίκτυπο στο περιθώριο ντάμπινγκ που είχε προηγουμένως κοινοποιηθεί για τον εν λόγω παραγωγό-εξαγωγέα.
                  
               
                     (62)
                  
                  
                     Πράγματι, παρά τη διόρθωση του σφάλματος υπολογισμού για έναν παραγωγό-εξαγωγέα, το συμπέρασμα της Επιτροπής σχετικά με το ντάμπινγκ για τη χώρα ως σύνολο παραμένει αμετάβλητο. Αυτό οφείλεται στο γεγονός ότι οι άλλοι δύο συνεργαζόμενοι παραγωγοί-εξαγωγείς, οι οποίοι αντιπροσώπευαν πάνω από το 90 % των συνολικών εισαγωγών του υπό εξέταση προϊόντος στην Ένωση από τους συνεργαζόμενους παραγωγούς-εξαγωγείς, διαπιστώθηκε ότι άσκησαν πρακτική ντάμπινγκ κατά την περίοδο της έρευνας επανεξέτασης σε σημαντικά επίπεδα.
                  
               
                     (63)
                  
                  
                     Το περιθώριο ντάμπινγκ σε εθνικό επίπεδο, με βάση το σταθμισμένο μέσο περιθώριο ντάμπινγκ και των τριών συνεργαζόμενων παραγωγών-εξαγωγέων, εκφρασμένο ως ποσοστό της τιμής CIF στα σύνορα της Ένωσης, πριν από την καταβολή του δασμού, ήταν ανώτερο του επιπέδου de minimis (4,3 %). Επομένως, η Επιτροπή κατέληξε στο συμπέρασμα ότι το ντάμπινγκ συνεχίστηκε κατά την περίοδο της έρευνας επανεξέτασης.
                  
               4.   ΠΙΘΑΝΟΤΗΤΑ ΣΥΝΕΧΙΣΗΣ ΤΟΥ ΝΤΑΜΠΙΝΓΚ
         
         
                     (64)
                  
                  
                     Η Επιτροπή, σε συνέχεια του πορίσματος για την ύπαρξη ντάμπινγκ κατά την περίοδο της έρευνας επανεξέτασης, διερεύνησε, σύμφωνα με το άρθρο 11 παράγραφος 2 του βασικού κανονισμού, την πιθανότητα συνέχισης του ντάμπινγκ σε περίπτωση κατάργησης των μέτρων. Αναλύθηκαν τα ακόλουθα πρόσθετα στοιχεία: η παραγωγική ικανότητα και η πλεονάζουσα παραγωγική ικανότητα στην Ταϊλάνδη, καθώς και η σχέση μεταξύ των τιμών εξαγωγής σε τρίτες χώρες και του επιπέδου των τιμών στην Ένωση.
                  
               4.1.   Παραγωγική ικανότητα και πλεονάζουσα παραγωγική ικανότητα στην Ταϊλάνδη.
         
         
                     (65)
                  
                  
                     Οι πληροφορίες που διαθέτει η Επιτροπή σχετικά με την παραγωγή και την πλεονάζουσα παραγωγική ικανότητα συνίστανται στα στοιχεία που υποβλήθηκαν από τους τρεις συνεργαζόμενους Ταϊλανδούς παραγωγούς-εξαγωγείς, στα στοιχεία που υποβλήθηκαν από τον αιτούντα στην αίτηση επανεξέτασης και στις συμπληρωματικές πληροφορίες που υπέβαλε ο αιτών κατά τη διάρκεια της διαδικασίας.
                  
               
                     (66)
                  
                  
                     Ένας από τους Ταϊλανδούς παραγωγούς, η εταιρεία RKI, έδωσε αριθμητικά στοιχεία για την παραγωγή και την παραγωγική ικανότητα ξεχωριστά για τα «ημικατεργασμένα προϊόντα» και τα «τελικά προϊόντα». Η μόνη διαφορά μεταξύ αυτών των κατηγοριών εμπορευμάτων ήταν ότι τα «τελικά προϊόντα» είχαν μια ετικέτα πάνω στα κουτιά, ενώ τα «ημικατεργασμένα προϊόντα» δεν είχαν ετικέτα. Η Επιτροπή θεώρησε την ικανότητα παραγωγής «ημικατεργασμένων προϊόντων» ως το πλέον κατάλληλο στοιχείο που έπρεπε να χρησιμοποιηθεί για το υπό επανεξέταση προϊόν, δεδομένου ότι η ικανότητα παραγωγής τελικών προϊόντων υπολογίστηκε βάσει του τρέχοντος χρόνου χρήσης της μηχανής τοποθέτησης της ετικέτας, ο οποίος θα μπορούσε να αυξηθεί.
                  
               
                     (67)
                  
                  
                     Επιπλέον, βάσει των πληροφοριών που ελήφθησαν κατά την επαλήθευση, η Επιτροπή θεώρησε ότι το ποσοστό απόδοσης που χρησιμοποιήθηκε για τον υπολογισμό της ικανότητας παραγωγής ημικατεργασμένων προϊόντων για την εταιρεία RKI ήταν πολύ χαμηλό και το αναθεώρησε προς τα πάνω.
                  
               
                     (68)
                  
                  
                     Ως εκ τούτου, η Επιτροπή εκτίμησε ότι η πλεονάζουσα παραγωγική ικανότητα που ήταν διαθέσιμη για τους τρεις συνεργαζόμενους παραγωγούς-εξαγωγείς ήταν περίπου 70 000 τόνοι του υπό επανεξέταση προϊόντος για την περίοδο της έρευνας επανεξέτασης. Δεδομένου ότι οι τρεις συνεργαζόμενοι παραγωγοί αντιπροσώπευαν περίπου το 45 % της εκτιμώμενης συνολικής παραγωγικής ικανότητας για το σύνολο των Ταϊλανδών παραγωγών που αναφέρονται στην αίτηση επανεξέτασης (300 000 τόνοι), η Επιτροπή εκτίμησε με παρέκταση ότι η συνολική πλεονάζουσα παραγωγική ικανότητα για όλους τους Ταϊλανδούς παραγωγούς ήταν περίπου 150 000 τόνοι. Η ποσότητα αυτή αντιπροσωπεύει πάνω από το 40 % της συνολικής ενωσιακής κατανάλωσης κατά την περίοδο της έρευνας επανεξέτασης και είναι περίπου ενδεκαπλάσια από τις συνολικές ταϊλανδικές εξαγωγές του υπό επανεξέταση προϊόντος στην Ένωση κατά την περίοδο της έρευνας επανεξέτασης.
                  
               
                     (69)
                  
                  
                     Επιπλέον, τα στοιχεία που υπέβαλε ο αιτών έδειξαν ότι ο όγκος του ακατέργαστου γλυκού καλαμποκιού που ήταν διαθέσιμος για μεταποίηση το 2018 αναμενόταν να είναι υψηλότερος κατά 12,5 % έως 25 % σε σχέση με το 2017 (11). Επιπλέον, ένας μη συνεργαζόμενος Ταϊλανδός παραγωγός γλυκού καλαμποκιού, η εταιρεία Sunstal Public Company Limited, επένδυσε το 2018 170,6 εκατομμύρια THB (περίπου 4,5 εκατομμύρια ευρώ) σε μηχανήματα και εξοπλισμό για την αύξηση της παραγωγικής ικανότητας και της αποδοτικότητας της παραγωγής (12).
                  
               
                     (70)
                  
                  
                     Ως εκ τούτου, η Επιτροπή κατέληξε στο συμπέρασμα ότι οι Ταϊλανδοί παραγωγοί γλυκού καλαμποκιού διαθέτουν εκτεταμένη πλεονάζουσα παραγωγική ικανότητα για να αυξήσουν τις εξαγωγές τους στην ενωσιακή αγορά, αν λήξουν τα ισχύοντα μέτρα αντιντάμπινγκ.
                  
               4.2.   Σχέση μεταξύ των τιμών εξαγωγής σε τρίτες χώρες και του επιπέδου των τιμών στην Ένωση
         
         
                     (71)
                  
                  
                     Για να προσδιορίσει την πιθανή εξέλιξη των εισαγωγών σε περίπτωση λήξης των ισχυόντων μέτρων αντιντάμπινγκ, η Επιτροπή εξέτασε την ελκυστικότητα της ενωσιακής αγοράς όσον αφορά τις τιμές. Δεδομένου ότι το 85 % των πωλήσεων των συνεργαζόμενων Ταϊλανδών παραγωγών-εξαγωγέων στην ενωσιακή αγορά αφορούσαν μεγάλα μεταλλικά κουτιά με κλασικό άνοιγμα και περίπου το 42 % των ταϊλανδικών εξαγωγών σε τρίτες χώρες αφορούσαν επίσης μεγάλα μεταλλικά κουτιά με κλασικό άνοιγμα, η ανάλυση επικεντρώθηκε σ’ αυτούς τους τύπους προϊόντων.
                  
               
                     (72)
                  
                  
                     Από τη σύγκριση των εν λόγω πωλήσεων σε επίπεδο εκ του εργοστασίου προέκυψε ότι οι τιμές στην ενωσιακή αγορά ήταν περίπου κατά 20 % υψηλότερες από τις τιμές του ίδιου τύπου προϊόντος σε τρίτες χώρες. Λαμβανομένων υπόψη των σημαντικά υψηλότερων τιμών στην ενωσιακή αγορά, είναι σαφές ότι η Ένωση εξακολουθεί να αποτελεί ελκυστική αγορά για τους Ταϊλανδούς παραγωγούς-εξαγωγείς. Το εύρημα αυτό είναι αντιπροσωπευτικό για όλους τους Ταϊλανδούς εξαγωγείς, δεδομένου ότι, όπως αναφέρεται στην αιτιολογική σκέψη 21, οι συνεργαζόμενοι παραγωγοί αντιπροσώπευαν περίπου το 80 % του συνόλου των ταϊλανδικών εξαγωγών στην Ένωση κατά την περίοδο της έρευνας επανεξέτασης.
                  
               
                     (73)
                  
                  
                     Η Επιτροπή επισήμανε επίσης ότι οι Ταϊλανδοί παραγωγοί-εξαγωγείς οι οποίοι δεν συνεργάζονται στην έρευνα υπόκεινταν κατά μέσο όρο σε υψηλότερους δασμούς αντιντάμπινγκ από τις εταιρείες που συνεργάζονται στην έρευνα. Συνεπώς, υπάρχει μεγαλύτερη πιθανότητα οι εν λόγω εταιρείες να αυξήσουν τις εξαγωγές τους στην ενωσιακή αγορά, αν λήξουν τα ισχύοντα μέτρα αντιντάμπινγκ.
                  
               
                     (74)
                  
                  
                     Ο σημαντικός όγκος εξαγωγών και τα σημαντικά μερίδια αγοράς της Ταϊλάνδης κατά την αρχική περίοδο έρευνας (41 973 τόνοι, 12,7 %) και οι συνεχιζόμενες εξαγωγές του υπό επανεξέταση προϊόντος από την Ταϊλάνδη στην ενωσιακή αγορά κατά την περίοδο της έρευνας επανεξέτασης (13 643 τόνοι, 3,9 %) επιτρέπουν στην Επιτροπή να καταλήξει στο συμπέρασμα ότι η ενωσιακή αγορά είναι ελκυστική για τους Ταϊλανδούς παραγωγούς του υπό επανεξέταση προϊόντος.
                  
               
                     (75)
                  
                  
                     Μετά την τελική κοινοποίηση, η κυβέρνηση της Ταϊλάνδης ισχυρίστηκε ότι ο όγκος των εξαγωγών από την Ταϊλάνδη μειώθηκε σημαντικά (-67 %) σε σύγκριση με την περίοδο της αρχικής έρευνας. Ισχυρίστηκε επίσης ότι δεν υπήρχε πιθανότητα συνέχισης του ντάμπινγκ, δεδομένου ότι, κατά την εξεταζόμενη περίοδο, το μερίδιο αγοράς του ενωσιακού κλάδου παραγωγής αυξήθηκε κατά 1 %, ενώ το μερίδιο αγοράς των ταϊλανδικών εξαγωγών προς την Ένωση παρέμεινε σταθερό σε 3,9 %.
                  
               
                     (76)
                  
                  
                     Ωστόσο, η κυβέρνηση της Ταϊλάνδης δεν αμφισβητεί ούτε το γεγονός ότι το υπό επανεξέταση προϊόν πωλήθηκε στη συντριπτική πλειονότητά του σε τιμές που αποτελούν αντικείμενο ντάμπινγκ στην Ένωση ούτε το γεγονός ότι οι εξαγωγές του υπό επανεξέταση προϊόντος συνεχίστηκαν σε σημαντικές ποσότητες παρά τα ισχύοντα μέτρα. Ως εκ τούτου, η Επιτροπή εμμένει στο πόρισμά της σχετικά με την πιθανότητα συνέχισης του ντάμπινγκ.
                  
               
                     (77)
                  
                  
                     Επιπλέον, η κυβέρνηση της Ταϊλάνδης ισχυρίστηκε ότι η προσαρμογή της παραγωγικής ικανότητας της Ταϊλάνδης και, κατά συνέπεια, η πλεονάζουσα παραγωγική ικανότητα που αναφέρεται στις αιτιολογικές σκέψεις 66 έως 70 ήταν αδικαιολόγητη, χωρίς να τεκμηριώσει τον ισχυρισμό αυτόν. Ο Ταϊλανδός παραγωγός-εξαγωγέας, η παραγωγική ικανότητα του οποίου προσαρμόστηκε, δεν αμφισβήτησε την προσαρμογή. Κατά συνέπεια, ο ισχυρισμός απορρίπτεται.
                  
               
                     (78)
                  
                  
                     Η κυβέρνηση της Ταϊλάνδης υποστήριξε περαιτέρω ότι, καθώς ο όγκος των εξαγωγών της Ταϊλάνδης αντιπροσώπευε μόλις το 0,9 % της συνολικής πλεονάζουσας παραγωγικής ικανότητας των συνεργαζόμενων παραγωγών-εξαγωγέων της Ταϊλάνδης, η ενωσιακή αγορά δεν ήταν πλέον ελκυστική για τους Ταϊλανδούς παραγωγούς-εξαγωγείς.
                  
               
                     (79)
                  
                  
                     Ωστόσο, ο όγκος των εξαγωγών της Ταϊλάνδης ανερχόταν στην πραγματικότητα περίπου στο 9 % (13) της συνολικής πλεονάζουσας παραγωγικής ικανότητας της Ταϊλάνδης. Αυτό επιβεβαιώνει το γεγονός ότι οι Ταϊλανδοί παραγωγοί-εξαγωγείς εξακολουθούν να εξάγουν σημαντικές ποσότητες στην Ένωση, παρά τα ισχύοντα μέτρα, και διαθέτουν σημαντική πλεονάζουσα παραγωγική ικανότητα για να αυξήσουν τις δικές τους εξαγωγές του υπό επανεξέταση προϊόντος, αν λήξουν τα μέτρα.
                  
               
                     (80)
                  
                  
                     Συνεπώς, αν λήξουν τα ισχύοντα μέτρα αντιντάμπινγκ, οι εισαγωγές από την Ταϊλάνδη στην Ένωση είναι πιθανόν να αυξηθούν σημαντικά και σε τιμές που αποτελούν αντικείμενο ντάμπινγκ.
                  
               4.3.   Συμπέρασμα
         
         
                     (81)
                  
                  
                     Βάσει των ανωτέρω και, ειδικότερα, με δεδομένο το περιθώριο ντάμπινγκ που διαπιστώθηκε κατά την περίοδο της έρευνας επανεξέτασης, τη σημαντική πλεονάζουσα παραγωγική ικανότητα που υπάρχει στην Ταϊλάνδη και την ελκυστικότητα της ενωσιακής αγοράς, η Επιτροπή κατέληξε στο συμπέρασμα ότι η κατάργηση των μέτρων θα οδηγούσε πιθανώς σε συνέχιση του ντάμπινγκ και ότι θα εισέρχονταν στην ενωσιακή αγορά, σε σημαντικές ποσότητες, εξαγωγές σε τιμές ντάμπινγκ. Συνεπώς, έκρινε ότι είναι πιθανό να συνεχιστεί η πρακτική ντάμπινγκ σε περίπτωση λήξης της ισχύος των ισχυόντων μέτρων αντιντάμπινγκ.
                  
               5.   ΖΗΜΙΑ
         
         5.1.   Ορισμός του ενωσιακού κλάδου παραγωγής και της ενωσιακής παραγωγής
         
         
                     (82)
                  
                  
                     Το ομοειδές προϊόν παρασκευαζόταν από περίπου 20 παραγωγούς στην Ένωση κατά τη διάρκεια της εξεταζόμενης περιόδου. Οι παραγωγοί αυτοί αποτελούν τον «ενωσιακό κλάδο παραγωγής» κατά την έννοια του άρθρου 4 παράγραφος 1 του βασικού κανονισμού.
                  
               
                     (83)
                  
                  
                     Η συνολική ενωσιακή παραγωγή κατά την περίοδο της έρευνας επανεξέτασης προσδιορίστηκε σε περίπου 150 000 τόνους βάσει των στοιχείων που υπέβαλε ο ενωσιακός κλάδος παραγωγής. Όπως αναφέρεται στην αιτιολογική σκέψη 15, στο δείγμα συμπεριελήφθησαν τρεις ενωσιακοί παραγωγοί, που αντιπροσωπεύουν πάνω από το 60 % της συνολικής παραγωγής του ομοειδούς προϊόντος στην Ένωση.
                  
               5.2.   Ενωσιακή κατανάλωση
         
         
                     (84)
                  
                  
                     Η Επιτροπή προσδιόρισε την ενωσιακή κατανάλωση ως το άθροισμα του όγκου πωλήσεων του ενωσιακού κλάδου παραγωγής στην ενωσιακή αγορά και των συνολικών εισαγωγών στην Ένωση, που ελήφθησαν από τη βάση δεδομένων Comext (Eurostat).
                  
               
                     (85)
                  
                  
                     Καθ’ όλη τη διάρκεια της εξεταζόμενης περιόδου, η ενωσιακή κατανάλωση αυξήθηκε ελαφρά κατά 2 %.
                     
                        Πίνακας 1
                     
                     
                        Ενωσιακή κατανάλωση (σε τόνους)
                     
                     
                                  
                              
                              
                                 2015
                              
                              
                                 2016
                              
                              
                                 2017
                              
                              
                                 ΠΕΕ
                              
                           
                                 Συνολική κατανάλωση
                              
                              
                                 343 325 
                              
                              
                                 347 950 
                              
                              
                                 354 821 
                              
                              
                                 348 682 
                              
                           
                                 
                                    Δείκτης (2015 = 100)
                              
                              
                                 
                                    100
                                 
                              
                              
                                 
                                    101
                                 
                              
                              
                                 
                                    103
                                 
                              
                              
                                 
                                    102
                                 
                              
                           
                                 
                                    Πηγή: Eurostat, στοιχεία που υπέβαλε ο ενωσιακός κλάδος παραγωγής και επαληθευμένες απαντήσεις στο ερωτηματολόγιο
                              
                           
               5.3.   Εισαγωγές από την οικεία χώρα
         
         5.3.1.   Όγκος και μερίδιο αγοράς των εισαγωγών από την οικεία χώρα
         
         
                     (86)
                  
                  
                     Η Επιτροπή καθόρισε τον όγκο των εισαγωγών από την Ταϊλάνδη στην Ένωση με βάση τα στοιχεία της βάσης δεδομένων Comext (Eurostat) και το μερίδιο αγοράς των εισαγωγών, συγκρίνοντας αυτούς τους όγκους εισαγωγών με την ενωσιακή κατανάλωση, όπως παρατίθεται στον πίνακα 1.
                  
               
                     (87)
                  
                  
                     Οι εισαγωγές του υπό επανεξέταση προϊόντος στην Ένωση από την Ταϊλάνδη αυξήθηκαν κατά 3 %, από 13 307 τόνους το 2015 σε περίπου 13 643 τόνους κατά την περίοδο της έρευνας επανεξέτασης, μετά από μείωση κατά 12 % το 2016.
                     
                        Πίνακας 2
                     
                     
                        Όγκος εισαγωγών της Ένωσης από την Ταϊλάνδη (τόνοι)
                     
                     
                                  
                              
                              
                                 2015
                              
                              
                                 2016
                              
                              
                                 2017
                              
                              
                                 ΠΕΕ
                              
                           
                                 Όγκος των εισαγωγών από την Ταϊλάνδη
                              
                              
                                 13 307 
                              
                              
                                 11 674 
                              
                              
                                 12 341 
                              
                              
                                 13 643 
                              
                           
                                 
                                    Δείκτης (2015 = 100)
                              
                              
                                 
                                    100
                                 
                              
                              
                                 
                                    88
                                 
                              
                              
                                 
                                    93
                                 
                              
                              
                                 
                                    103
                                 
                              
                           
                                 
                                    Πηγή: Eurostat
                              
                           
               
                     (88)
                  
                  
                     Το αντίστοιχο μερίδιο αγοράς των Ταϊλανδών εξαγωγέων στην ενωσιακή αγορά εξελίχθηκε όπως και οι όγκοι των εισαγωγών και ανήλθε στο 3,9 % κατά την περίοδο της έρευνας επανεξέτασης.
                     
                        Πίνακας 3
                     
                     
                        Μερίδιο αγοράς των εισαγωγών από την Ταϊλάνδη (%)
                     
                     
                                  
                              
                              
                                 2015
                              
                              
                                 2016
                              
                              
                                 2017
                              
                              
                                 ΠΕΕ
                              
                           
                                 Μερίδιο των εισαγωγών από την Ταϊλάνδη
                              
                              
                                 3,9
                              
                              
                                 3,4
                              
                              
                                 3,5
                              
                              
                                 3,9
                              
                           
                                 
                                    Δείκτης (2015 = 100)
                              
                              
                                 
                                    100
                                 
                              
                              
                                 
                                    87
                                 
                              
                              
                                 
                                    90
                                 
                              
                              
                                 
                                    100
                                 
                              
                           
                                 
                                    Πηγή: Eurostat, στοιχεία που υπέβαλε ο ενωσιακός κλάδος παραγωγής και επαληθευμένες απαντήσεις στο ερωτηματολόγιο
                              
                           
               5.3.2.   Τιμές των εισαγωγών από την οικεία χώρα και υποτιμολόγηση
         
         
                     (89)
                  
                  
                     Η Επιτροπή καθόρισε τις τιμές των εισαγωγών με βάση στοιχεία που έλαβε από τη βάση δεδομένων Comext (Eurostat).
                  
               
                     (90)
                  
                  
                     Οι μέσες τιμές εισαγωγής του υπό επανεξέταση προϊόντος από την Ταϊλάνδη μειώθηκαν κατά 15 % κατά την εξεταζόμενη περίοδο.
                     
                        Πίνακας 4
                     
                     
                        Μέση τιμή εισαγωγής από την Ταϊλάνδη (EUR/τόνο)
                     
                     
                                  
                              
                              
                                 2015
                              
                              
                                 2016
                              
                              
                                 2017
                              
                              
                                 ΠΕΕ
                              
                           
                                 Τιμή εισαγωγής από την Ταϊλάνδη
                              
                              
                                 929
                              
                              
                                 913
                              
                              
                                 869
                              
                              
                                 786
                              
                           
                                 
                                    Δείκτης (2015 = 100)
                              
                              
                                 
                                    100
                                 
                              
                              
                                 
                                    98
                                 
                              
                              
                                 
                                    94
                                 
                              
                              
                                 
                                    85
                                 
                              
                           
                                 
                                    Πηγή: Eurostat
                              
                           
               
                     (91)
                  
                  
                     Η Επιτροπή καθόρισε την υποτιμολόγηση κατά την περίοδο της έρευνας επανεξέτασης συγκρίνοντας:
                     
                                 α)
                              
                              
                                 τις μέσες σταθμισμένες τιμές πώλησης ανά τύπο προϊόντος οι οποίες χρεώθηκαν από τους ενωσιακούς παραγωγούς του δείγματος σε μη συνδεδεμένους πελάτες στην ενωσιακή αγορά, προσαρμοσμένες σε επίπεδο τιμών εκ του εργοστασίου· και
                              
                           
                                 β)
                              
                              
                                 τις αντίστοιχες σταθμισμένες μέσες τιμές ανά τύπο προϊόντος των εισαγωγών από τους συνεργαζόμενους Ταϊλανδούς παραγωγούς του δείγματος στον πρώτο ανεξάρτητο πελάτη στην ενωσιακή αγορά, που καθορίστηκαν στη βάση κόστους, ασφάλισης και ναύλου (CIF), με τις κατάλληλες προσαρμογές για να ληφθούν υπόψη οι συμβατικοί δασμοί και τα έξοδα εισαγωγής, συμπεριλαμβανομένης της εκφόρτωσης και του εκτελωνισμού.
                              
                           
               
                     (92)
                  
                  
                     Η σύγκριση τιμών πραγματοποιήθηκε ανά τύπο προϊόντος για τις εμπορικές συναλλαγές ίδιου επιπέδου, δεόντως προσαρμοσμένες όπου ήταν απαραίτητο, και αφού αφαιρέθηκαν οι μειώσεις και οι εκπτώσεις. Το αποτέλεσμα της σύγκρισης εκφράστηκε ως ποσοστό του κύκλου εργασιών των ενωσιακών παραγωγών του δείγματος κατά την περίοδο της έρευνας επανεξέτασης. Προέκυψε μέσο σταθμισμένο περιθώριο υποτιμολόγησης από -0,7 % έως 4,25 % για τις εισαγωγές από την οικεία χώρα στην ενωσιακή αγορά. Περίπου το 79 % του όγκου των εισαγωγών από παραγωγούς-εξαγωγείς του δείγματος στην Ταϊλάνδη ήταν χαμηλότερες από τις τιμές του ενωσιακού κλάδου παραγωγής.
                  
               5.4.   Εισαγωγές από τρίτες χώρες εκτός της Ταϊλάνδης
         
         
                     (93)
                  
                  
                     Οι εισαγωγές γλυκού καλαμποκιού από τρίτες χώρες εκτός της Ταϊλάνδης προέρχονταν κυρίως από τις Ηνωμένες Πολιτείες της Αμερικής και τη Λαϊκή Δημοκρατία της Κίνας («Κίνα»).
                  
               
                     (94)
                  
                  
                     Το μερίδιο αγοράς των εισαγωγών από άλλες τρίτες χώρες μειώθηκε από 2,2 % σε 1,2 % κατά την εξεταζόμενη περίοδο. Το επιμέρους μερίδιο αγοράς των δύο μεγαλύτερων εξαγωγικών χωρών εκτός της Ταϊλάνδης παρέμεινε κάτω του 1 %.
                     
                        Πίνακας 5
                     
                     
                        Μερίδιο αγοράς των εισαγωγών
                     
                     
                                  
                              
                              
                                 2015
                              
                              
                                 2016
                              
                              
                                 2017
                              
                              
                                 ΠΕΕ
                              
                           
                                 ΗΠΑ
                              
                              
                                 0,9 %
                              
                              
                                 0,8 %
                              
                              
                                 0,6 %
                              
                              
                                 0,6 %
                              
                           
                                 Κίνα
                              
                              
                                 0,6 %
                              
                              
                                 0,4 %
                              
                              
                                 0,3 %
                              
                              
                                 0,4 %
                              
                           
                                 Λοιπές χώρες
                              
                              
                                 0,7 %
                              
                              
                                 0,5 %
                              
                              
                                 0,2 %
                              
                              
                                 0,2 %
                              
                           
                                 Σύνολο
                              
                              
                                 2,2 %
                              
                              
                                 1,7 %
                              
                              
                                 1,1 %
                              
                              
                                 1,2 %
                              
                           
                                 
                                    Δείκτης (2015 = 100)
                                 
                              
                              
                                 
                                    100
                                 
                              
                              
                                 
                                    79
                                 
                              
                              
                                 
                                    52
                                 
                              
                              
                                 
                                    55
                                 
                              
                           
                                 
                                    Πηγή: Eurostat
                              
                           
               5.5.   Οικονομική κατάσταση του ενωσιακού κλάδου παραγωγής
         
         5.5.1.   Γενικές παρατηρήσεις
         
         
                     (95)
                  
                  
                     Σύμφωνα με το άρθρο 3 παράγραφος 5 του βασικού κανονισμού, η εξέταση των επιπτώσεων των εισαγωγών που αποτελούν αντικείμενο ντάμπινγκ για τον ενωσιακό κλάδο παραγωγής περιέλαβε αξιολόγηση όλων των οικονομικών δεικτών που είχαν σημασία για την κατάσταση του ενωσιακού κλάδου παραγωγής κατά την εξεταζόμενη περίοδο.
                  
               
                     (96)
                  
                  
                     Η συγκεκριμένη αγορά χαρακτηρίζεται, μεταξύ άλλων, από δύο διαύλους πωλήσεων, δηλαδή πωλήσεις με το εμπορικό σήμα του παραγωγού και πωλήσεις με το εμπορικό σήμα των λιανοπωλητών (εμπόρων λιανικής). Οι πωλήσεις που πραγματοποιούνται στο πλαίσιο του πρώτου διαύλου, σε σύγκριση με τον δεύτερο, συνεπάγονται, συνήθως, μεγαλύτερα έξοδα πώλησης, ιδίως για την κάλυψη των εξόδων μάρκετινγκ και διαφήμισης, και οδηγούν επίσης σε υψηλότερες τιμές πώλησης.
                  
               
                     (97)
                  
                  
                     Από την έρευνα προέκυψε ότι όλες οι ανταγωνιζόμενες εισαγωγές από τους Ταϊλανδούς παραγωγούς-εξαγωγείς του δείγματος ενέπιπταν στον δεύτερο δίαυλο, δηλαδή γίνονταν με το εμπορικό σήμα των λιανοπωλητών. Ως εκ τούτου, κρίθηκε σκόπιμο να γίνει διάκριση, όπου χρειαζόταν, κατά την ανάλυση της ζημίας, μεταξύ των πωλήσεων του ενωσιακού κλάδου παραγωγής που πραγματοποιούνται με το εμπορικό σήμα του παραγωγού και εκείνων που πραγματοποιούνται με το εμπορικό σήμα των λιανοπωλητών, καθώς οι εισαγωγές που αποτελούν αντικείμενο ντάμπινγκ ανταγωνίζονται με τα ομοειδή προϊόντα του ενωσιακού κλάδου παραγωγής που πωλούνται με το εμπορικό σήμα των λιανοπωλητών. Ειδικότερα, η διάκριση αυτή έγινε προκειμένου να καθοριστούν οι όγκοι των πωλήσεων, οι τιμές πώλησης και η αποδοτικότητα. Ωστόσο, προκειμένου να αποδοθεί η πλήρης εικόνα των πραγμάτων, παρατίθενται και αναλύονται στους πίνακες 9, 13 και 16 τα σύνολα (συμπεριλαμβανομένων των πωλήσεων υπό τα εμπορικά σήματα και των δύο κατηγοριών). Κατά την περίοδο της έρευνας επανεξέτασης, οι πωλήσεις του ενωσιακού κλάδου παραγωγής με το εμπορικό σήμα των λιανοπωλητών αντιπροσώπευαν περίπου το 67 % του συνολικού όγκου των πωλήσεων του ενωσιακού κλάδου παραγωγής και περίπου το 57 % της αξίας των πωλήσεών του.
                  
               
                     (98)
                  
                  
                     Δεδομένου ότι η μεταποίηση του γλυκού καλαμποκιού στην Ένωση γίνεται μόνο κατά τους θερινούς μήνες, ορισμένοι δείκτες ζημίας είναι σχεδόν πανομοιότυποι για το 2017 και για την περίοδο της έρευνας επανεξέτασης (από την 1η Ιουλίου 2017 έως τις 30 Ιουνίου 2018). Αυτό ισχύει ιδίως για την παραγωγή και την παραγωγική ικανότητα.
                  
               
                     (99)
                  
                  
                     Όπως αναφέρεται στην αιτιολογική σκέψη 14, η δειγματοληψία χρησιμοποιήθηκε για την αξιολόγηση της οικονομικής κατάστασης του κλάδου παραγωγής της Ένωσης.
                  
               
                     (100)
                  
                  
                     Για τον προσδιορισμό της ζημίας, η Επιτροπή προέβη σε διάκριση μεταξύ των μακροοικονομικών και μικροοικονομικών δεικτών ζημίας. Η Επιτροπή αξιολόγησε τους μακροοικονομικούς δείκτες βάσει στοιχείων που υπέβαλε ο ενωσιακός κλάδος παραγωγής και των επαληθευμένων απαντήσεων των ενωσιακών παραγωγών του δείγματος στο ερωτηματολόγιο.
                  
               
                     (101)
                  
                  
                     Η Επιτροπή αξιολόγησε τους μικροοικονομικούς δείκτες βάσει των στοιχείων που περιέχονται στις απαντήσεις που έδωσαν στο ερωτηματολόγιο οι ενωσιακοί παραγωγοί του δείγματος.
                  
               
                     (102)
                  
                  
                     Διαπιστώθηκε ότι αμφότερα τα σύνολα στοιχείων ήταν αντιπροσωπευτικά της οικονομικής κατάστασης του ενωσιακού κλάδου παραγωγής.
                  
               
                     (103)
                  
                  
                     Οι μακροοικονομικοί δείκτες είναι οι εξής: παραγωγή, παραγωγική ικανότητα, χρησιμοποίηση της παραγωγικής ικανότητας, όγκος πωλήσεων, μερίδιο αγοράς, ανάπτυξη, απασχόληση, παραγωγικότητα, μέγεθος του περιθωρίου ντάμπινγκ και ανάκαμψη από παλαιότερες πρακτικές ντάμπινγκ.
                  
               
                     (104)
                  
                  
                     Οι μικροοικονομικοί δείκτες είναι οι εξής: μέσες μοναδιαίες τιμές, μοναδιαίο κόστος, κόστος εργασίας, αποθέματα, αποδοτικότητα, ταμειακές ροές, επενδύσεις, απόδοση των επενδύσεων και ικανότητα άντλησης κεφαλαίων.
                  
               5.5.2.   Μακροοικονομικοί δείκτες
         
         5.5.2.1.   Παραγωγή, παραγωγική ικανότητα και χρησιμοποίηση της παραγωγικής ικανότητας
         
         
                     (105)
                  
                  
                     Από ένα επίπεδο περίπου 359 000 τόνων το 2015, η παραγωγή του ενωσιακού κλάδου παραγωγής αυξήθηκε κατά 5 % κατά την εξεταζόμενη περίοδο.
                     
                        Πίνακας 6
                     
                     
                        Ενωσιακή παραγωγή
                     
                     
                                  
                              
                              
                                 2015
                              
                              
                                 2016
                              
                              
                                 2017
                              
                              
                                 ΠΕΕ
                              
                           
                                 Παραγωγή (τόνοι)
                              
                              
                                 359 250 
                              
                              
                                 343 539 
                              
                              
                                 376 337 
                              
                              
                                 376 437 
                              
                           
                                 
                                    Δείκτης (2015 = 100)
                              
                              
                                 
                                    100
                                 
                              
                              
                                 
                                    96
                                 
                              
                              
                                 
                                    105
                                 
                              
                              
                                 
                                    105
                                 
                              
                           
                                 
                                    Πηγή: Στοιχεία που υπέβαλε ο ενωσιακός κλάδος παραγωγής και επαληθευμένες απαντήσεις στο ερωτηματολόγιο
                              
                           
               
                     (106)
                  
                  
                     Η παραγωγική ικανότητα παρέμεινε αμετάβλητη κατά την εξεταζόμενη περίοδο.
                     
                        Πίνακας 7
                     
                     
                        Ενωσιακή παραγωγική ικανότητα
                     
                     
                                  
                              
                              
                                 2015
                              
                              
                                 2016
                              
                              
                                 2017
                              
                              
                                 ΠΕΕ
                              
                           
                                 Ικανότητα (τόνοι)
                              
                              
                                 465 311 
                              
                              
                                 465 370 
                              
                              
                                 465 876 
                              
                              
                                 465 876 
                              
                           
                                 
                                    Δείκτης (2015 = 100)
                              
                              
                                 
                                    100
                                 
                              
                              
                                 
                                    100
                                 
                              
                              
                                 
                                    100
                                 
                              
                              
                                 
                                    100
                                 
                              
                           
                                 
                                    Πηγή: Στοιχεία που υπέβαλε ο ενωσιακός κλάδος παραγωγής και επαληθευμένες απαντήσεις στο ερωτηματολόγιο
                              
                           
               
                     (107)
                  
                  
                     Η χρησιμοποίηση της παραγωγικής ικανότητας ακολούθησε την ίδια τάση με την παραγωγή, δηλαδή αυξήθηκε κατά 5 % κατά τη διάρκεια της εξεταζόμενης περιόδου σε 81 %.
                     
                        Πίνακας 8
                     
                     
                        Χρησιμοποίηση της ενωσιακής παραγωγικής ικανότητας
                     
                     
                                  
                              
                              
                                 2015
                              
                              
                                 2016
                              
                              
                                 2017
                              
                              
                                 ΠΕΕ
                              
                           
                                 Χρησιμοποίηση της παραγωγικής ικανότητας (%)
                              
                              
                                 77
                              
                              
                                 74
                              
                              
                                 81
                              
                              
                                 81
                              
                           
                                 
                                    Δείκτης (2015 = 100)
                              
                              
                                 
                                    100
                                 
                              
                              
                                 
                                    96
                                 
                              
                              
                                 
                                    105
                                 
                              
                              
                                 
                                    105
                                 
                              
                           
                                 
                                    Πηγή: Στοιχεία που υπέβαλε ο ενωσιακός κλάδος παραγωγής και επαληθευμένες απαντήσεις στο ερωτηματολόγιο
                              
                           
               5.5.2.2.   Όγκος πωλήσεων και μερίδιο αγοράς
         
         
                     (108)
                  
                  
                     Οι πωλήσεις του ενωσιακού κλάδου παραγωγής από την παραγωγή του που προορίζεται να διατεθεί με το εμπορικό σήμα των λιανοπωλητών στην ενωσιακή αγορά σε μη συνδεδεμένους πελάτες αυξήθηκαν κατά 3 % κατά την περίοδο της έρευνας επανεξέτασης.
                     
                        Πίνακας 9
                     
                     
                        Όγκος πωλήσεων της Ένωσης
                     
                     
                                  
                              
                              
                                 2015
                              
                              
                                 2016
                              
                              
                                 2017
                              
                              
                                 ΠΕΕ
                              
                           
                                 Όγκος πωλήσεων της Ένωσης (με το εμπορικό σήμα των λιανοπωλητών) σε ανεξάρτητους πελάτες (τόνοι)
                              
                              
                                 214 495 
                              
                              
                                 219 646 
                              
                              
                                 225 522 
                              
                              
                                 220 839 
                              
                           
                                 
                                    Δείκτης (2015 = 100)
                              
                              
                                 
                                    100
                                 
                              
                              
                                 
                                    102
                                 
                              
                              
                                 
                                    105
                                 
                              
                              
                                 
                                    103
                                 
                              
                           
                                 Όγκος πωλήσεων της Ένωσης (με το εμπορικό σήμα του παραγωγού και με το εμπορικό σήμα των λιανοπωλητών) σε ανεξάρτητους πελάτες (τόνοι)
                              
                              
                                 322 501 
                              
                              
                                 330 246 
                              
                              
                                 338 455 
                              
                              
                                 330 875 
                              
                           
                                 
                                    Δείκτης (2015 = 100)
                              
                              
                                 
                                    100
                                 
                              
                              
                                 
                                    102
                                 
                              
                              
                                 
                                    105
                                 
                              
                              
                                 
                                    103
                                 
                              
                           
                                 
                                    Πηγή: Στοιχεία που υπέβαλε ο ενωσιακός κλάδος παραγωγής και επαληθευμένες απαντήσεις στο ερωτηματολόγιο
                              
                           
               
                     (109)
                  
                  
                     Το σύνολο των πωλήσεων του ενωσιακού κλάδου παραγωγής στην ενωσιακή αγορά σε μη συνδεδεμένους πελάτες (τόσο με το εμπορικό σήμα του παραγωγού όσο και με τα εμπορικά σήματα των λιανοπωλητών) ακολούθησε την ίδια εξέλιξη με τις πωλήσεις με τα εμπορικά σήματα των λιανοπωλητών, δηλαδή αυξήθηκε κατά 3 % κατά τη διάρκεια της εξεταζόμενης περιόδου.
                  
               
                     (110)
                  
                  
                     Το μερίδιο αγοράς του ενωσιακού κλάδου παραγωγής ήταν 94 % το 2015 και αυξήθηκε κατά μία ποσοστιαία μονάδα σε 95 % κατά την περίοδο της έρευνας επανεξέτασης.
                     
                        Πίνακας 10
                     
                     
                        Μερίδιο αγοράς της Ένωσης
                     
                     
                                  
                              
                              
                                 2015
                              
                              
                                 2016
                              
                              
                                 2017
                              
                              
                                 ΠΕΕ
                              
                           
                                 Μερίδιο αγοράς του ενωσιακού κλάδου παραγωγής (τόσο με το εμπορικό σήμα του παραγωγού όσο και με τα εμπορικά σήματα των λιανοπωλητών) (%)
                              
                              
                                 94
                              
                              
                                 95
                              
                              
                                 95
                              
                              
                                 95
                              
                           
                                 
                                    Δείκτης (2015 = 100)
                              
                              
                                 
                                    100
                                 
                              
                              
                                 
                                    101
                                 
                              
                              
                                 
                                    101
                                 
                              
                              
                                 
                                    101
                                 
                              
                           
                                 
                                    Πηγή: Στοιχεία που υπέβαλε ο ενωσιακός κλάδος παραγωγής και επαληθευμένες απαντήσεις στο ερωτηματολόγιο
                              
                           
               5.5.2.3.   Ανάπτυξη
         
         
                     (111)
                  
                  
                     Μεταξύ του 2015 και της περιόδου της έρευνας επανεξέτασης, η ενωσιακή κατανάλωση αυξήθηκε ελαφρά κατά 2 %, αλλά ο ενωσιακός κλάδος παραγωγής κατόρθωσε να αυξήσει το μερίδιο αγοράς του κατά 1 % μέσω αύξησης των πωλήσεων.
                  
               5.5.2.4.   Απασχόληση και παραγωγικότητα
         
         
                     (112)
                  
                  
                     Το επίπεδο απασχόλησης στον ενωσιακό κλάδο παραγωγής μειώθηκε αρχικά κατά 11 % μεταξύ 2015 και 2017 και στη συνέχεια αυξήθηκε κατά 6 ποσοστιαίες μονάδες κατά την περίοδο της έρευνας επανεξέτασης. Συνολικά, η απασχόληση στον ενωσιακό κλάδο παραγωγής μειώθηκε κατά 5 % στη διάρκεια της εξεταζόμενης περιόδου, δηλαδή από περίπου 2 200 σε περίπου 2 100 ισοδύναμα πλήρους απασχόλησης («ΙΠΑ»).
                     
                        Πίνακας 11
                     
                     
                        Απασχόληση
                     
                     
                                  
                              
                              
                                 2015
                              
                              
                                 2016
                              
                              
                                 2017
                              
                              
                                 ΠΕΕ
                              
                           
                                 Απασχόληση σε ΙΠΑ
                              
                              
                                 2 203 
                              
                              
                                 1 993 
                              
                              
                                 1 964 
                              
                              
                                 2 092 
                              
                           
                                 
                                    Δείκτης (2015 = 100)
                              
                              
                                 
                                    100
                                 
                              
                              
                                 
                                    90
                                 
                              
                              
                                 
                                    89
                                 
                              
                              
                                 
                                    95
                                 
                              
                           
                                 
                                    Πηγή: Στοιχεία που υπέβαλε ο ενωσιακός κλάδος παραγωγής και επαληθευμένες απαντήσεις στο ερωτηματολόγιο
                              
                           
               
                     (113)
                  
                  
                     Η παραγωγικότητα του εργατικού δυναμικού του ενωσιακού κλάδου παραγωγής, εκφραζόμενη ως όγκος παραγωγής (τόνοι) ανά ΙΠΑ ετησίως, ξεκίνησε από ένα επίπεδο 163 τόνων ανά ΙΠΑ, αυξήθηκε στη συνέχεια κατά 17 % μεταξύ του 2015 και του 2017 και μετά μειώθηκε κατά 7 ποσοστιαίες μονάδες κατά την περίοδο της έρευνας επανεξέτασης. Συνολικά, η παραγωγικότητα αυξήθηκε κατά 10 % σε 180 τόνους ανά ΙΠΑ ετησίως. Αυτό αντικατοπτρίζει την αυξημένη χρήση προηγμένων μηχανημάτων σε βάρος της χειρωνακτικής εργασίας.
                     
                        Πίνακας 12
                     
                     
                        Ενωσιακή παραγωγικότητα
                     
                     
                                  
                              
                              
                                 2015
                              
                              
                                 2016
                              
                              
                                 2017
                              
                              
                                 ΠΕΕ
                              
                           
                                 Παραγωγικότητα (τόνοι/ΙΠΕ)
                              
                              
                                 163
                              
                              
                                 172
                              
                              
                                 192
                              
                              
                                 180
                              
                           
                                 
                                    Δείκτης (2015 = 100)
                              
                              
                                 
                                    100
                                 
                              
                              
                                 
                                    106
                                 
                              
                              
                                 
                                    117
                                 
                              
                              
                                 
                                    110
                                 
                              
                           
                                 
                                    Πηγή: Στοιχεία που υπέβαλε ο ενωσιακός κλάδος παραγωγής και επαληθευμένες απαντήσεις στο ερωτηματολόγιο
                              
                           
               5.5.2.5.   Μέγεθος του περιθωρίου ντάμπινγκ και ανάκαμψη από τις επιπτώσεις προηγούμενων πρακτικών ντάμπινγκ
         
         
                     (114)
                  
                  
                     Η έρευνα διαπίστωσε ότι η πρακτική ντάμπινγκ συνεχίστηκε και ότι το μέγεθος του περιθωρίου ντάμπινγκ σε εθνικό επίπεδο, όπως αναφέρεται στην αιτιολογική σκέψη 63, υπερβαίνει το ελάχιστο επίπεδο (de minimis).
                  
               
                     (115)
                  
                  
                     Ταυτόχρονα, το επίπεδο των εισαγωγών του υπό επανεξέταση προϊόντος κατά την περίοδο της έρευνας επανεξέτασης, αν και σχετικά περιορισμένο, παρέμεινε σημαντικό, σε ποσοστό 3,9 %.
                  
               
                     (116)
                  
                  
                     Οι μακροοικονομικοί και μικροοικονομικοί δείκτες που εξετάστηκαν δείχνουν ότι, μολονότι τα μέτρα αντιντάμπινγκ πέτυχαν εν μέρει το σκοπούμενο αποτέλεσμα της εξάλειψης της ζημίας που υπέστησαν οι ενωσιακοί παραγωγοί, ο κλάδος παραγωγής εξακολουθεί να τελεί υπό συνεχή πίεση λόγω των χαμηλών τιμών που χρεώνουν οι Ταϊλανδοί παραγωγοί-εξαγωγείς.
                  
               
                     (117)
                  
                  
                     Πράγματι, οι επιδόσεις του τμήματος των πωλήσεων που γίνονται με τα εμπορικά σήματα των λιανοπωλητών, το οποίο βρίσκεται σε άμεσο ανταγωνισμό με τις εισαγωγές από την Ταϊλάνδη, υστερούν από πλευράς αποδοτικότητας. Οι τιμές πώλησης του ενωσιακού κλάδου παραγωγής σ’ αυτό το τμήμα της αγοράς μειώθηκαν κατά 8 % κατά την εξεταζόμενη περίοδο, ενώ το κόστος παραγωγής αυξήθηκε κατά 1 % περίπου κατά την ίδια περίοδο. Είναι σαφές ότι ο ενωσιακός κλάδος παραγωγής δεν μπόρεσε να ανακτήσει το κόστος του, πράγμα που είχε ως αποτέλεσμα σημαντικές ζημίες. Δεδομένης της σημασίας των πωλήσεων που πραγματοποιεί ο ενωσιακός κλάδος παραγωγής με τα εμπορικά σήματα των λιανοπωλητών στον τομέα του γλυκού καλαμποκιού (που αντιπροσωπεύουν περίπου το 67 % του συνολικού όγκου πωλήσεων του ενωσιακού κλάδου παραγωγής και περίπου το 57 % της αξίας των πωλήσεών του), οι πωλήσεις αυτές επηρέασαν τη συνολική αποδοτικότητα. Ως εκ τούτου, δεν μπόρεσε να διαπιστωθεί καμία πραγματική ανάκαμψη από τις προηγούμενες πρακτικές ντάμπινγκ στον τομέα των πωλήσεων που γίνονται με τα εμπορικά σήματα των λιανοπωλητών και, συνεπώς, θεωρείται ότι ο ενωσιακός κλάδος παραγωγής παραμένει ευάλωτος.
                  
               5.5.3.   Μικροοικονομικοί δείκτες
         
         5.5.3.1.   Τιμές και παράγοντες που επηρεάζουν τις τιμές
         
         
                     (118)
                  
                  
                     Οι μοναδιαίες τιμές για τις πωλήσεις προϊόντων του ενωσιακού κλάδου παραγωγής που γίνονται με τα εμπορικά σήματα των λιανοπωλητών σε μη συνδεδεμένους πελάτες μειώθηκαν κατά την εξεταζόμενη περίοδο κατά 8 %, πέφτοντας στα 1 114 EUR/τόνο.
                  
               
                     (119)
                  
                  
                     Οι τιμές πώλησης του ενωσιακού κλάδου παραγωγής στην ενωσιακή αγορά, τόσο με το εμπορικό σήμα του παραγωγού όσο και με τα εμπορικά σήματα των λιανοπωλητών, σε μη συνδεδεμένους πελάτες μειώθηκαν κατά 4 % κατά την εξεταζόμενη περίοδο, πέφτοντας στα 1 311 EUR/τόνο.
                     
                        Πίνακας 13
                     
                     
                        Μοναδιαία τιμή στην ενωσιακή αγορά
                     
                     
                                  
                              
                              
                                 2015
                              
                              
                                 2016
                              
                              
                                 2017
                              
                              
                                 ΠΕΕ
                              
                           
                                 Ενωσιακή μοναδιαία τιμή (με τα εμπορικά σήματα των λιανοπωλητών) σε ανεξάρτητους πελάτες (EUR/τόνο)
                              
                              
                                 1 204 
                              
                              
                                 1 106 
                              
                              
                                 1 095 
                              
                              
                                 1 114 
                              
                           
                                 
                                    Δείκτης (2015 = 100)
                              
                              
                                 
                                    100
                                 
                              
                              
                                 
                                    92
                                 
                              
                              
                                 
                                    91
                                 
                              
                              
                                 
                                    92
                                 
                              
                           
                                 Ενωσιακή μοναδιαία τιμή (με το εμπορικό σήμα του παραγωγού και με τα εμπορικά σήματα των λιανοπωλητών) σε ανεξάρτητους πελάτες (EUR/τόνο)
                              
                              
                                 1 365 
                              
                              
                                 1 291 
                              
                              
                                 1 289 
                              
                              
                                 1 311 
                              
                           
                                 
                                    Δείκτης (2015 = 100)
                              
                              
                                 
                                    100
                                 
                              
                              
                                 
                                    95
                                 
                              
                              
                                 
                                    94
                                 
                              
                              
                                 
                                    96
                                 
                              
                           
                                 
                                    Πηγή: Στοιχεία που υπέβαλε ο ενωσιακός κλάδος παραγωγής και επαληθευμένες απαντήσεις στο ερωτηματολόγιο
                              
                           
               5.5.3.2.   Κόστος εργασίας
         
         
                     (120)
                  
                  
                     Μεταξύ του 2015 και της περιόδου της έρευνας επανεξέτασης, το μέσο κόστος εργασίας ανά εργαζόμενο αυξήθηκε κατά 8 %, λόγω της αύξησης του συνολικού κόστους εργασίας κατά 2 % και της μείωσης της απασχόλησης σε ΙΠΑ κατά 5 % κατά την ίδια περίοδο.
                     
                        Πίνακας 14
                     
                     
                        Μέσο κόστος εργασίας ανά εργαζόμενο
                     
                     
                                  
                              
                              
                                 2015
                              
                              
                                 2016
                              
                              
                                 2017
                              
                              
                                 ΠΕΕ
                              
                           
                                 Κόστος εργασίας (EUR/ΙΠΑ)
                              
                              
                                 30 529 
                              
                              
                                 32 581 
                              
                              
                                 35 537 
                              
                              
                                 32 903 
                              
                           
                                 
                                    Δείκτης (2015 = 100)
                              
                              
                                 
                                    100
                                 
                              
                              
                                 
                                    107
                                 
                              
                              
                                 
                                    116
                                 
                              
                              
                                 
                                    108
                                 
                              
                           
                                 
                                    Πηγή: Στοιχεία που υπέβαλε ο ενωσιακός κλάδος παραγωγής και επαληθευμένες απαντήσεις στο ερωτηματολόγιο
                                 Το ΙΠΑ είναι ισοδύναμο πλήρους απασχόλησης.
                              
                           
               5.5.3.3.   Αποθέματα
         
         
                     (121)
                  
                  
                     Το επίπεδο των τελικών αποθεμάτων του ενωσιακού κλάδου παραγωγής μειωνόταν συνεχώς κατά την εξεταζόμενη περίοδο. Μειώθηκε κατά 6 % το 2016 και το 2017 και κατά 59 % κατά την περίοδο της έρευνας επανεξέτασης. Ωστόσο, πρέπει να σημειωθεί ότι τα υψηλά επίπεδα αποθεμάτων στο τέλος κάθε ημερολογιακού έτους οφείλονται στο γεγονός ότι η συγκομιδή και η κονσερβοποίηση ολοκληρώνονται κατά κανόνα τον Σεπτέμβριο κάθε έτους. Ως εκ τούτου, τα αποθέματα ανατροφοδοτούνται μόνο κατά τη διάρκεια της θερινής συγκομιδής και, στη συνέχεια, χρησιμοποιούνται καθ’ όλη τη διάρκεια του έτους, πράγμα που σημαίνει ότι τα επίπεδα των αποθεμάτων κατά την περίοδο της έρευνας επανεξέτασης πρέπει να αξιολογηθούν χωριστά.
                     
                        Πίνακας 15
                     
                     
                        Αποθέματα
                     
                     
                                  
                              
                              
                                 2015
                              
                              
                                 2016
                              
                              
                                 2017
                              
                              
                                 ΠΕΕ
                              
                           
                                 Τελικά αποθέματα (σε τόνους)
                              
                              
                                 198 629 
                              
                              
                                 186 248 
                              
                              
                                 186 136 
                              
                              
                                 80 885 
                              
                           
                                 
                                    Δείκτης (2015 = 100)
                              
                              
                                 
                                    100
                                 
                              
                              
                                 
                                    94
                                 
                              
                              
                                 
                                    94
                                 
                              
                              
                                 
                                    41
                                 
                              
                           
                                 
                                    Πηγή: Στοιχεία που υπέβαλε ο ενωσιακός κλάδος παραγωγής και επαληθευμένες απαντήσεις στο ερωτηματολόγιο
                              
                           
               5.5.3.4.   Αποδοτικότητα, ταμειακές ροές, επενδύσεις, απόδοση επενδύσεων και ικανότητα άντλησης κεφαλαίων
         
         
                     (122)
                  
                  
                     Κατά την εξεταζόμενη περίοδο η αποδοτικότητα των πωλήσεων προϊόντων του ενωσιακού κλάδου παραγωγής που πραγματοποιούνται με τα εμπορικά σήματα των λιανοπωλητών, εκφρασμένη ως ποσοστό των καθαρών πωλήσεων, μειώθηκε από κέρδος 5,2 % το 2015 σε ζημία 0,7 % κατά την περίοδο της έρευνας επανεξέτασης.
                  
               
                     (123)
                  
                  
                     Η αποδοτικότητα των πωλήσεων προϊόντων του ενωσιακού κλάδου παραγωγής που πραγματοποιούνται τόσο με το εμπορικό σήμα του παραγωγού όσο και με τα εμπορικά σήματα των λιανοπωλητών σημείωσε επίσης μείωση από 10 % το 2015 σε 6,7 % κατά την περίοδο της έρευνας επανεξέτασης. Συνεπώς, η μείωση είναι λιγότερο έντονη από εκείνη των πωλήσεων που πραγματοποιήθηκαν αποκλειστικά με τα εμπορικά σήματα των λιανοπωλητών. Η μείωση στην αποδοτικότητα εξηγείται από το γεγονός ότι οι τιμές πώλησης κατά την εξεταζόμενη περίοδο μειώθηκαν κατά 4 %, ενώ το κόστος παραγωγής (κυρίως του μη μεταποιημένου γλυκού καλαμποκιού και των μεταλλικών κουτιών) αυξήθηκε κατά 1 % κατά την ίδια περίοδο. Είναι σαφές ότι ο ενωσιακός κλάδος παραγωγής δεν μπόρεσε να μετακυλίσει την αύξηση του κόστους παραγωγής στους πελάτες του.
                  
               
                     (124)
                  
                  
                     Η αποδοτικότητα των επενδύσεων, εκφραζόμενη ως ποσοστό κέρδους επί της καθαρής λογιστικής αξίας των επενδύσεων (τόσο για τις πωλήσεις που πραγματοποιούνται με το εμπορικό σήμα του παραγωγού όσο και για τις πωλήσεις που πραγματοποιούνται με τα εμπορικά σήματα των λιανοπωλητών), ακολούθησε γενικά την τάση της αποδοτικότητας. Μειώθηκε από περίπου 49 % το 2015 σε 31,7 % κατά την περίοδο της έρευνας επανεξέτασης, με αποτέλεσμα να μειωθεί κατά 35 % κατά την εξεταζόμενη περίοδο.
                  
               
                     (125)
                  
                  
                     Οι καθαρές ταμειακές ροές από τις δραστηριότητες λειτουργίας ανήλθαν σε περίπου 17 εκατομμύρια EUR το 2015. Αυξήθηκαν σε περίπου 24 εκατ. EUR κατά την περίοδο της έρευνας επανεξέτασης (αύξηση κατά 42 %). Κανείς από τους ενωσιακούς παραγωγούς του δείγματος δεν ανέφερε δυσκολίες άντλησης κεφαλαίων.
                     
                        Πίνακας 16
                     
                     
                        Αποδοτικότητα και απόδοση των επενδύσεων
                     
                     
                                  
                              
                              
                                 2015
                              
                              
                                 2016
                              
                              
                                 2017
                              
                              
                                 ΠΕΕ
                              
                           
                                 Αποδοτικότητα της Ένωσης (πωλήσεις με τα εμπορικά σήματα των λιανοπωλητών) (% των καθαρών πωλήσεων)
                              
                              
                                 5,2
                              
                              
                                 -1,4
                              
                              
                                 -2,6
                              
                              
                                 -0,7
                              
                           
                                 
                                    Δείκτης (2015 = 100)
                              
                              
                                 
                                    100
                                 
                              
                              
                                 
                                    -27
                                 
                              
                              
                                 
                                    -50
                                 
                              
                              
                                 
                                    -13
                                 
                              
                           
                                 Αποδοτικότητα της Ένωσης (πωλήσεις με το εμπορικό σήμα του παραγωγού και με τα εμπορικά σήματα των λιανοπωλητών) (% των καθαρών πωλήσεων)
                              
                              
                                 10,0
                              
                              
                                 6,1
                              
                              
                                 4,8
                              
                              
                                 6,7
                              
                           
                                 
                                    Δείκτης (2015 = 100)
                              
                              
                                 
                                    100
                                 
                              
                              
                                 
                                    61
                                 
                              
                              
                                 
                                    48
                                 
                              
                              
                                 
                                    67
                                 
                              
                           
                                 Απόδοση των επενδύσεων (πωλήσεις με το εμπορικό σήμα του παραγωγού και με τα εμπορικά σήματα των λιανοπωλητών) (κέρδος % επί της καθαρής λογιστικής αξίας των επενδύσεων)
                              
                              
                                 49,0
                              
                              
                                 27,3
                              
                              
                                 23,7
                              
                              
                                 31,7
                              
                           
                                 
                                    Δείκτης (2015 = 100)
                              
                              
                                 
                                    100
                                 
                              
                              
                                 
                                    56
                                 
                              
                              
                                 
                                    48
                                 
                              
                              
                                 
                                    65
                                 
                              
                           
                                 
                                    Πηγή: Στοιχεία που υπέβαλε ο ενωσιακός κλάδος παραγωγής και επαληθευμένες απαντήσεις στο ερωτηματολόγιο
                              
                           
                        Πίνακας 17
                     
                     
                        Ταμειακές ροές
                     
                     
                                  
                              
                              
                                 2015
                              
                              
                                 2016
                              
                              
                                 2017
                              
                              
                                 ΠΕΕ
                              
                           
                                 Ταμειακές ροές (πωλήσεις με το εμπορικό σήμα του παραγωγού και με τα εμπορικά σήματα των λιανοπωλητών) (σε EUR)
                              
                              
                                 17 197 966 
                              
                              
                                 32 293 239 
                              
                              
                                 16 496 604 
                              
                              
                                 24 404 977 
                              
                           
                                 
                                    Δείκτης (2015 = 100)
                              
                              
                                 
                                    100
                                 
                              
                              
                                 
                                    188
                                 
                              
                              
                                 
                                    96
                                 
                              
                              
                                 
                                    142
                                 
                              
                           
                                 
                                    Πηγή: Στοιχεία που υπέβαλε ο ενωσιακός κλάδος παραγωγής και επαληθευμένες απαντήσεις στο ερωτηματολόγιο
                              
                           
               
                     (126)
                  
                  
                     Οι ετήσιες επενδύσεις του ενωσιακού κλάδου παραγωγής στην παραγωγή του ομοειδούς προϊόντος αυξήθηκαν σταθερά κατά την εξεταζόμενη περίοδο από περίπου 4 εκατ. EUR το 2015 σε περίπου 8 εκατ. EUR κατά την περίοδο της έρευνας επανεξέτασης, δηλαδή αυξήθηκαν κατά 85 %. Πραγματοποιήθηκαν επενδύσεις για την ανανέωση του υφιστάμενου εξοπλισμού και την αύξηση της παραγωγικότητας.
                     
                        Πίνακας 18
                     
                     
                        Επενδύσεις
                     
                     
                                  
                              
                              
                                 2015
                              
                              
                                 2016
                              
                              
                                 2017
                              
                              
                                 ΠΕΕ
                              
                           
                                 Καθαρές επενδύσεις (EUR)
                              
                              
                                 4 446 615 
                              
                              
                                 5 622 002 
                              
                              
                                 7 744 202 
                              
                              
                                 8 232 340 
                              
                           
                                 
                                    Δείκτης (2015 = 100)
                              
                              
                                 
                                    100
                                 
                              
                              
                                 
                                    126
                                 
                              
                              
                                 
                                    174
                                 
                              
                              
                                 
                                    185
                                 
                              
                           
                                 
                                    Πηγή: Στοιχεία που υπέβαλε ο ενωσιακός κλάδος παραγωγής και επαληθευμένες απαντήσεις στο ερωτηματολόγιο
                              
                           
               5.6.   Συμπέρασμα σχετικά με την κατάσταση του ενωσιακού κλάδου παραγωγής
         
         
                     (127)
                  
                  
                     Ορισμένοι δείκτες κινήθηκαν αρνητικά μεταξύ του 2015 και της περιόδου της έρευνας επανεξέτασης. Η απόδοση των επενδύσεων μειώθηκε, όπως και η αποδοτικότητα των πωλήσεων, ενώ η απασχόληση μειώθηκε κατά 5 %. Οι εισαγωγές από την Ταϊλάνδη αυξήθηκαν με φθίνουσα μέση τιμή. Οι εξαιρετικά καλές αποδόσεις των καλλιεργειών το 2014 είχαν ως αποτέλεσμα υψηλά αποθέματα το 2015. Κατά την ίδια περίοδο οι εισαγωγές από την Ταϊλάνδη σε χαμηλές τιμές επηρέασαν ακόμη πιο αρνητικά τον ενωσιακό κλάδο παραγωγής. Ως αντίδραση, ο ενωσιακός κλάδος παραγωγής μείωσε τις τιμές και την παραγωγή του το 2016, παράλληλα με τη μείωση των αποθεμάτων του, πράγμα που επηρέασε αρνητικά την αποδοτικότητά του. Μόνο το 2017 ο ενωσιακός κλάδος παραγωγής μπόρεσε να αυξήσει την παραγωγή του, αλλά η αποδοτικότητά του έπεσε στο χαμηλότερο επίπεδο, λόγω της καθυστέρησης παραγωγής και πωλήσεων ενός ημερολογιακού έτους.
                  
               
                     (128)
                  
                  
                     Οι πωλήσεις γλυκού καλαμποκιού που πραγματοποίησε ο ενωσιακός κλάδος παραγωγής με τα εμπορικά σήματα των λιανοπωλητών ήταν ζημιογόνες στο μεγαλύτερο μέρος της εξεταζόμενης περιόδου. Ο κλάδος παραγωγής χρειάζεται τις πωλήσεις με τα εμπορικά σήματα των λιανοπωλητών, δεδομένου ότι αντιπροσωπεύουν περισσότερο από το ήμισυ των πωλήσεών του. Δεδομένης της σημασίας των πωλήσεων με τα εμπορικά σήματα των λιανοπωλητών στη συνολική αξία των πωλήσεων, η συνολική αποδοτικότητα μειώθηκε από 10 % σε 6,7 %.
                  
               
                     (129)
                  
                  
                     Ορισμένοι δείκτες σημείωσαν θετική εξέλιξη. Η χρησιμοποίηση της παραγωγικής ικανότητας αυξήθηκε στο 81 %. Οι ταμειακές ροές και οι επενδύσεις αυξήθηκαν επίσης σημαντικά. Ο όγκος των πωλήσεων που πραγματοποίησε ο ενωσιακός κλάδος παραγωγής με τα εμπορικά σήματα των λιανοπωλητών, οι οποίες βρίσκονται σε άμεσο ανταγωνισμό με τις εισαγωγές από την Ταϊλάνδη, αυξήθηκε κατά 3 %. Οι συνολικές πωλήσεις και για τα δύο τμήματα της αγοράς μαζί αυξήθηκαν κατά το ίδιο ποσοστό. Ωστόσο, θα πρέπει να σημειωθεί ότι οι εισαγωγές από την Ταϊλάνδη εμπόδισαν τον ενωσιακό κλάδο παραγωγής να μετακυλίσει την αύξηση του κόστους στους πελάτες και, ως εκ τούτου, ο ενωσιακός κλάδος παραγωγής δεν μπόρεσε να επιτύχει ικανοποιητικά επίπεδα αποδοτικότητας προκειμένου να διατηρήσει σημαντικό μερίδιο αγοράς σε μια αγορά στην οποία ανταγωνίζονται μόνο ο ενωσιακός κλάδος παραγωγής και οι εισαγωγές από την Ταϊλάνδη, καθώς οι εισαγωγές από άλλες τρίτες χώρες είναι διάσπαρτες και ασήμαντες.
                  
               
                     (130)
                  
                  
                     Τα δύο τμήματα της αγοράς (πωλήσεις που πραγματοποιούνται με το εμπορικό σήμα του παραγωγού και πωλήσεις που πραγματοποιούνται με τα εμπορικά σήματα των λιανοπωλητών) παρουσιάζουν διαφορετική κατάσταση για τον ενωσιακό κλάδο παραγωγής. Από τη μία πλευρά, στο τμήμα των πωλήσεων που πραγματοποιούνται με το εμπορικό σήμα του παραγωγού, ο ενωσιακός κλάδος παραγωγής δεν αντιμετωπίζει ισχυρό άμεσο ανταγωνισμό. Η ισχύς των κατόχων εμπορικών σημάτων είναι μεγάλη και η αγορά έχει παγιωθεί. Από την άλλη πλευρά, στο τμήμα των πωλήσεων που πραγματοποιούνται με τα εμπορικά σήματα των λιανοπωλητών, τις τιμές τις καθορίζουν οι έμποροι λιανικής. Λόγω του ανταγωνισμού από τις εισαγωγές από την Ταϊλάνδη, οι τιμές βρίσκονται συνεχώς υπό πίεση. Ως εκ τούτου, είναι πιο δύσκολο για τους ενωσιακούς παραγωγούς να μετακυλίσουν τις αυξήσεις του κόστους παραγωγής (κυρίως το γλυκό καλαμπόκι και τα μεταλλικά κουτιά) σε εμπόρους λιανικής πώλησης λόγω της πίεσης που ασκείται στις τιμές από τις εισαγωγές από την Ταϊλάνδη.
                  
               
                     (131)
                  
                  
                     Φαίνεται ότι ο ενωσιακός κλάδος παραγωγής μπόρεσε να αυξήσει το μερίδιό του στην αγορά ευνοώντας την ποσότητα έναντι της τιμής. Ωστόσο, δεν μπορεί να αγνοηθεί το γεγονός ότι για το μεγαλύτερο μέρος της εξεταζόμενης περιόδου και για το μεγαλύτερο τμήμα των δραστηριοτήτων του στον τομέα του γλυκού καλαμποκιού (πωλήσεις με τα εμπορικά σήματα των λιανοπωλητών) ο ενωσιακός κλάδος παραγωγής ήταν ζημιογόνος.
                  
               
                     (132)
                  
                  
                     Μετά την τελική γνωστοποίηση, η κυβέρνηση της Ταϊλάνδης και δύο παραγωγοί-εξαγωγείς ισχυρίστηκαν ότι υπάρχει πιθανή απειλή από τον αυξημένο όγκο εισαγωγών γλυκού καλαμποκιού από την Κίνα με χαμηλότερες τιμές εισαγωγής απ’ ό,τι από τις εισαγωγές από την Ταϊλάνδη.
                  
               
                     (133)
                  
                  
                     Αν και οι κινεζικές εισαγωγές έχουν χαμηλότερη μέση τιμή, ωστόσο ο όγκος των εισαγωγών κατά την περίοδο της έρευνας επανεξέτασης ήταν ακόμη αμελητέος (μερίδιο αγοράς 0,4 %) και, επομένως, οι εν λόγω εισαγωγές δεν ελήφθησαν υπόψη στην εκτίμηση της ζημίας. Ο ισχυρισμός αυτός απορρίφθηκε.
                  
               
                     (134)
                  
                  
                     Η κυβέρνηση της Ταϊλάνδης και οι δύο παραγωγοί-εξαγωγείς ισχυρίστηκαν επίσης ότι η χαμηλή απόδοση του ενωσιακού κλάδου παραγωγής οφειλόταν στις ιδιαίτερες καιρικές συνθήκες που επικράτησαν στην Ευρώπη το 2018. Οι δύο παραγωγοί-εξαγωγείς αναφέρθηκαν σε δημοσιογραφικό άρθρο (14) σχετικά με τη συγκομιδή καλαμποκιού του 2018. Η Επιτροπή σημειώνει καταρχάς ότι η συγκομιδή γλυκού καλαμποκιού το 2018 δεν επηρεάζει τα αποτελέσματα του ενωσιακού κλάδου παραγωγής κατά την εξεταζόμενη περίοδο (που λήγει τον Ιούνιο του 2018), καθώς οι πωλήσεις μέχρι τον Ιούνιο του 2018 βασίζονται στη συγκομιδή του προηγούμενου έτους. Δεύτερον, το άρθρο αυτό είναι άνευ σημασίας, διότι το καλαμπόκι είναι διαφορετικό φυτό από το γλυκό καλαμπόκι και δεν χρησιμοποιείται για την παραγωγή του υπό επανεξέταση προϊόντος.
                  
               
                     (135)
                  
                  
                     Ο ενωσιακός κλάδος παραγωγής ισχυρίστηκε ότι η εκτίμηση της ζημίας θα πρέπει να διακρίνει τα μεγάλα μεταλλικά δοχεία που πωλούνται με το εμπορικό σήμα του λιανοπωλητή, όπου οι παραγωγοί-εξαγωγείς της Ταϊλάνδης είχαν μερίδιο αγοράς μεταξύ 20 % και 30 % ο δε ενωσιακός κλάδος παραγωγής παρουσίασε χαμηλή αποδοτικότητα και σημαντική ζημία.
                  
               
                     (136)
                  
                  
                     Όπως αναφέρεται στην αιτιολογική σκέψη 96, η αγορά του γλυκού καλαμποκιού χαρακτηρίζεται από δύο διαύλους πωλήσεων, έναν με το εμπορικό σήμα του λιανοπωλητή και έναν με το εμπορικό σήμα του παραγωγού. Σύμφωνα με το άρθρο 11 παράγραφος 9 του βασικού κανονισμού και όπως έγινε και στην αρχική έρευνα που οδήγησε στην επιβολή του δασμού, η εκτίμηση της ζημίας βασίστηκε στις συνολικές επιδόσεις του ενωσιακού κλάδου παραγωγής (με το εμπορικό σήμα του παραγωγού + με τα εμπορικά σήματα των λιανοπωλητών), καθώς και, για ορισμένους δείκτες ζημίας (κερδοφορία, όγκος πωλήσεων και τιμές πωλήσεων) με τα εμπορικά σήματα των λιανοπωλητών. Δεν υπάρχει καμία μεταβολή των περιστάσεων που θα μπορούσε να αιτιολογήσει παρέκκλιση από τη μεθοδολογία αυτή. Κατά συνέπεια, ο ισχυρισμός απορρίφθηκε.
                  
               
                     (137)
                  
                  
                     Η εικόνα της ζημίας του ενωσιακού κλάδου παραγωγής είναι μεικτή. Τα μέτρα αντιντάμπινγκ πέτυχαν εν μέρει τον στόχο τους με την εξάλειψη μέρους της ζημίας που υπέστη ο ενωσιακός κλάδος παραγωγής λόγω των εισαγωγών από την Ταϊλάνδη με καθεστώς ντάμπινγκ. Εντούτοις, συνολικά, και λαμβανομένης ιδίως υπόψη της χαμηλής αποδοτικότητας, η κατάσταση του ενωσιακού κλάδου παραγωγής είναι ακόμη ευάλωτη και ευαίσθητη.
                  
               
                     (138)
                  
                  
                     Συνεπώς, η Επιτροπή κατέληξε στο συμπέρασμα ότι, μολονότι ο ενωσιακός κλάδος παραγωγής υπέστη κάποια ζημία κατά την περίοδο της έρευνας επανεξέτασης, η ζημία αυτή δεν μπορεί να θεωρηθεί σημαντική κατά την έννοια του άρθρου 3 παράγραφος 5 του βασικού κανονισμού.
                  
               6.   ΠΙΘΑΝΟΤΗΤΑ ΕΠΑΝΑΛΗΨΗΣ ΤΗΣ ΖΗΜΙΑΣ
         
         
                     (139)
                  
                  
                     Στην αιτιολογική σκέψη 138, η Επιτροπή κατέληξε στο συμπέρασμα ότι ο ενωσιακός κλάδος παραγωγής δεν υπέστη σημαντική ζημία κατά την περίοδο της έρευνας επανεξέτασης. Ως εκ τούτου, η Επιτροπή αξιολόγησε, σύμφωνα με το άρθρο 11 παράγραφος 2 του βασικού κανονισμού, κατά πόσον υπάρχει πιθανότητα επανάληψης της ζημίας από τις εισαγωγές που αποτελούν αντικείμενο ντάμπινγκ από την Ταϊλάνδη, αν λήξουν τα μέτρα. Με βάση τις τάσεις που περιγράφηκαν ανωτέρω, φαίνεται ότι τα μέτρα αντιντάμπινγκ πέτυχαν εν μέρει τον επιδιωκόμενο στόχο τους, ήτοι την εξάλειψη της ζημίας που υπέστησαν οι ενωσιακοί παραγωγοί. Ωστόσο, όπως αποδεικνύεται από την αρνητική εξέλιξη ορισμένων δεικτών ζημίας, ο ενωσιακός κλάδος παραγωγής εξακολουθεί να βρίσκεται σε ευάλωτη και ευαίσθητη κατάσταση.
                  
               
                     (140)
                  
                  
                     Στο πλαίσιο αυτό, η Επιτροπή εξέτασε την παραγωγική ικανότητα και την πλεονάζουσα παραγωγική ικανότητα στην οικεία χώρα, την ελκυστικότητα της ενωσιακής αγοράς και τον αντίκτυπο των εισαγωγών από την οικεία χώρα στην κατάσταση του ενωσιακού κλάδου παραγωγής, σε περίπτωση λήξης της ισχύος των μέτρων.
                  
               6.1.   Πλεονάζουσα παραγωγική/μεταποιητική ικανότητα
         
         
                     (141)
                  
                  
                     Όπως προαναφέρθηκε στις αιτιολογικές σκέψεις 68-70, οι Ταϊλανδοί εξαγωγείς διαθέτουν σημαντική πλεονάζουσα παραγωγική ικανότητα για να αυξήσουν τις εξαγωγές τους γρήγορα. Επιπλέον, η ταϊλανδική πλεονάζουσα παραγωγική ικανότητα εκτιμάται σε περίπου 150 000 τόνους, αριθμός που είναι περίπου δεκαπλάσιος από τον όγκο εξαγωγών της Ταϊλάνδης στην Ένωση.
                  
               6.2.   Ελκυστικότητα της ενωσιακής αγοράς
         
         
                     (142)
                  
                  
                     Δεδομένων των πιο επικερδών τιμών στην ενωσιακή αγορά σε σύγκριση με ορισμένες αγορές τρίτων χωρών, όπως περιγράφεται στην αιτιολογική σκέψη 72, είναι πιθανό σημαντικές ποσότητες που σήμερα εξάγονται προς τις χώρες αυτές να ανακατευθυνθούν στην αγορά της Ένωσης, αν τα μέτρα αντιντάμπινγκ παύσουν να ισχύουν.
                  
               
                     (143)
                  
                  
                     Στη βάση αυτή, αν δεν υπάρχουν μέτρα, οι Ταϊλανδοί παραγωγοί-εξαγωγείς είναι πιθανό να αυξήσουν πολύ την παρουσία τους στην ενωσιακή αγορά όσον αφορά τόσο τον όγκο εισαγωγών όσο και το μερίδιο αγοράς, και μάλιστα σε τιμές ντάμπινγκ που θα ασκήσουν μεγαλύτερη πίεση στις τιμές πώλησης του ενωσιακού κλάδου παραγωγής.
                  
               6.3.   Αντίκτυπος στον ενωσιακό κλάδο παραγωγής
         
         
                     (144)
                  
                  
                     Με την πιθανή εισροή μεγάλων ποσοτήτων ταϊλανδικών εισαγωγών σε τιμές χαμηλότερες από τις τιμές της Ένωσης, ο ενωσιακός κλάδος παραγωγής θα αναγκαστεί να μειώσει την παραγωγή του ή τις τιμές του. Ακόμη και η χαμηλή υποτιμολόγηση έχει σημαντικό αντίκτυπο στην αποδοτικότητα του ενωσιακού κλάδου παραγωγής, όπως καταδείχθηκε στην ανάλυση των πωλήσεων που πραγματοποιούνται με τα εμπορικά σήματα των λιανοπωλητών στις αιτιολογικές σκέψεις 122 και 123.
                  
               
                     (145)
                  
                  
                     Με δεδομένη την ευαισθησία του ενωσιακού κλάδου παραγωγής, τυχόν μειώσεις του όγκου παραγωγής ή των τιμών πώλησης θα μπορούσαν να προκαλέσουν ταχύτατη επιδείνωση της αποδοτικότητάς του και άλλων δεικτών επιδόσεων.
                  
               6.4.   Συμπέρασμα για την πιθανότητα επανάληψης της ζημίας
         
         
                     (146)
                  
                  
                     Βάσει των ανωτέρω, μπορεί να συναχθεί το συμπέρασμα ότι υπάρχει πιθανότητα επανάληψης της ζημίας, αν λήξουν τα ισχύοντα μέτρα αντιντάμπινγκ.
                  
               
                     (147)
                  
                  
                     Δύο παραγωγοί-εξαγωγείς ισχυρίστηκαν ότι δεν υπάρχει πιθανότητα επανάληψης της σημαντικής ζημίας, διότι η Επιτροπή δεν παρουσίασε επαρκή πραγματικά στοιχεία γι’ αυτήν, κυρίως επειδή η ενωσιακή αγορά δεν αποτελεί την κύρια και προτιμώμενη αγορά του υπό επανεξέταση προϊόντος και οι υπάρχοντες οικονομικοί δείκτες δείχνουν θετικές εξελίξεις. Το ζήτημα αυτό τέθηκε επίσης από την κυβέρνηση της Ταϊλάνδης.
                  
               
                     (148)
                  
                  
                     Τα στοιχεία τα σχετικά με την πιθανότητα επανάληψης της ζημίας περιγράφονται λεπτομερώς στις αιτιολογικές σκέψεις 139 έως 145, όπου η Επιτροπή διεξήγαγε ανάλυση των πιθανών μελλοντικών εξελίξεων για να εκτιμήσει την πιθανότητα επανεμφάνισης της ζημίας. Η ανάλυση αυτή δεν βασίζεται αποκλειστικά στην τρέχουσα κατάσταση όσον αφορά την κύρια και προτιμώμενη αγορά του υπό επανεξέταση προϊόντος και τις επιδόσεις του ενωσιακού κλάδου παραγωγής, αλλά εξετάζει την πιθανή κατάσταση που θα προκύψει στην ενωσιακή αγορά σε περίπτωση κατάργησης των μέτρων αντιντάμπινγκ. Συνεπώς, ο ισχυρισμός αυτός απορρίφθηκε.
                  
               7.   ΣΥΜΦΕΡΟΝ ΤΗΣ ΕΝΩΣΗΣ
         
         
                     (149)
                  
                  
                     Σύμφωνα με το άρθρο 21 του βασικού κανονισμού, η Επιτροπή εξέτασε κατά πόσον η διατήρηση των υφιστάμενων μέτρων αντιντάμπινγκ αντίκειται στο συμφέρον της Ένωσης στο σύνολό της. Ο προσδιορισμός του συμφέροντος της Ένωσης βασίστηκε στην εκτίμηση όλων των διαφορετικών συμφερόντων που υπεισέρχονται. Δόθηκε σε όλα τα ενδιαφερόμενα μέρη η δυνατότητα να γνωστοποιήσουν τις απόψεις τους, σύμφωνα με το άρθρο 21 παράγραφος 2 του βασικού κανονισμού.
                  
               7.1.   Συμφέρον του ενωσιακού κλάδου παραγωγής
         
         
                     (150)
                  
                  
                     Όπως αναφέρεται στην αιτιολογική σκέψη 139, ο ενωσιακός κλάδος παραγωγής εξακολουθεί να βρίσκεται σε ευαίσθητη και ευάλωτη κατάσταση. Θα μπορούσε να χρησιμοποιήσει τη διευκόλυνση που παρέχεται από την παράταση των μέτρων για να αυξήσει τις τιμές πώλησής του (ιδίως με τα εμπορικά σήματα των λιανοπωλητών) για να καλύψει το αυξημένο κόστος παραγωγής του. Αυτό θα έδινε στον ενωσιακό κλάδο παραγωγής τη δυνατότητα να βελτιώσει την οικονομική του κατάσταση.
                  
               7.2.   Συμφέρον των εμπόρων λιανικής πώλησης (λιανοπωλητών) και των καταναλωτών
         
         
                     (151)
                  
                  
                     Στην προηγούμενη έρευνα επανεξέτασης ενόψει της λήξης ισχύος των μέτρων, συνήχθη το συμπέρασμα ότι οι έμποροι λιανικής δεν θα επηρεαστούν δυσανάλογα, ακόμη και αν παραταθούν τα μέτρα.
                  
               
                     (152)
                  
                  
                     Κατά την τρέχουσα έρευνα, η Επιτροπή δεν βρήκε στοιχεία που να δείχνουν ότι αυτό έχει αλλάξει από την προηγούμενη επανεξέταση ενόψει της λήξης ισχύος των μέτρων. Κανένας έμπορος λιανικής δεν συνεργάστηκε στην έρευνα ούτε ισχυρίστηκε ότι το συμπέρασμα αυτό δεν ισχύει πλέον. Ως εκ τούτου, η Επιτροπή κατέληξε στο συμπέρασμα ότι τα ισχύοντα μέτρα δεν είχαν ουσιαστικές αρνητικές επιπτώσεις στην οικονομική κατάσταση των εμπόρων λιανικής και ότι η συνέχιση των μέτρων δεν θα τους επηρεάσει αρνητικά.
                  
               
                     (153)
                  
                  
                     Όσον αφορά τους καταναλωτές, η μέση δαπάνη για γλυκό καλαμπόκι ανά νοικοκυριό είναι πολύ περιορισμένη. Λαμβανομένου υπόψη του μέτριου επιπέδου των ισχυόντων μέτρων, οι επιπτώσεις από τη συνέχιση της επιβολής των μέτρων θα είναι αμελητέες για τους καταναλωτές.
                  
               
                     (154)
                  
                  
                     Ως εκ τούτου, θεωρείται απίθανο να έχουν τα προτεινόμενα μέτρα ουσιαστικές συνέπειες στην κατάσταση των εμπόρων λιανικής και των καταναλωτών στην Ένωση.
                  
               7.3.   Κίνδυνος έλλειψης προσφοράς/ανταγωνισμού στην ενωσιακή αγορά
         
         
                     (155)
                  
                  
                     Η κατανάλωση στην Ένωση παρέμεινε σταθερή στους 365 000 τόνους περίπου. Η παραγωγική ικανότητα του ενωσιακού κλάδου παραγωγής ήταν συνεχώς πάνω από το επίπεδο της ζήτησης σε επίπεδο Ένωσης κατά την εξεταζόμενη περίοδο, φθάνοντας τους 466 000 τόνους περίπου κατά την περίοδο της έρευνας επανεξέτασης. Φαίνεται ότι ο ενωσιακός κλάδος παραγωγής έχει πλεονάζουσα ικανότητα να αυξήσει την παραγωγή του σε περίπτωση αύξησης της ζήτησης. Οι εισαγωγές από άλλες τρίτες χώρες, κυρίως τις Ηνωμένες Πολιτείες και την Κίνα, μπορούν επίσης να ικανοποιήσουν μέρος της ζήτησης. Πράγματι, τα μέτρα αντιντάμπινγκ δεν έχουν σκοπό να σταματήσουν τις εισαγωγές από την Ταϊλάνδη στην Ένωση. Λαμβανομένου υπόψη του χαμηλού επιπέδου των μέτρων, αναμένεται ότι οι εισαγωγές από την Ταϊλάνδη θα εξακολουθήσουν να αντιπροσωπεύουν ένα ορισμένο μερίδιο στην ενωσιακή αγορά.
                  
               
                     (156)
                  
                  
                     Με βάση τα ανωτέρω, δεν μπορεί να συναχθεί το συμπέρασμα ότι η διατήρηση των μέτρων αντιντάμπινγκ θα μπορούσε πιθανώς να οδηγήσει σε έλλειψη προσφοράς στην ενωσιακή αγορά ή σε περιορισμό του ανταγωνισμού στην αγορά αυτήν.
                  
               7.4.   Συμπέρασμα σχετικά με το συμφέρον της Ένωσης
         
         
                     (157)
                  
                  
                     Κατά συνέπεια, η Επιτροπή κατέληξε στο συμπέρασμα ότι δεν υπάρχουν επιτακτικοί λόγοι συμφέροντος της Ένωσης για τη μη διατήρηση των ισχυόντων μέτρων στις εισαγωγές του υπό επανεξέταση προϊόντος.
                  
               8.   ΜΕΤΡΑ ΑΝΤΙΝΤΑΜΠΙΝΓΚ
         
         
                     (158)
                  
                  
                     Με βάση τα συμπεράσματα της Επιτροπής σχετικά με τη συνέχιση του ντάμπινγκ, την επανάληψη της ζημίας και το συμφέρον της Ένωσης, θα πρέπει να διατηρηθούν τα μέτρα αντιντάμπινγκ για το παρασκευασμένο ή διατηρημένο γλυκό καλαμπόκι σε κόκκους, καταγωγής Ταϊλάνδης.
                  
               
                     (159)
                  
                  
                     Όλα τα ενδιαφερόμενα μέρη ενημερώθηκαν για τα ουσιώδη πραγματικά περιστατικά και το σκεπτικό βάσει των οποίων επρόκειτο να υποβληθεί πρόταση διατήρησης των ισχυόντων μέτρων. Επίσης, τους δόθηκε προθεσμία για να υποβάλουν τις παρατηρήσεις τους μετά την εν λόγω κοινοποίηση και να ζητήσουν ακρόαση από την Επιτροπή και/ή από τον σύμβουλο ακροάσεων σε διαδικασίες εμπορικών προσφυγών. Οι παρατηρήσεις και τα σχόλια ελήφθησαν δεόντως υπόψη, όπου κρίθηκαν δικαιολογημένα.
                  
               
                     (160)
                  
                  
                     Δυνάμει του άρθρου 109 του κανονισμού (ΕΕ, Ευρατόμ) 2018/1046 (15), για τα ποσά που πρέπει να επιστραφούν σύμφωνα με απόφαση του Δικαστηρίου της Ευρωπαϊκής Ένωσης, το επιτόκιο που καταβάλλεται θα πρέπει να είναι εκείνο που εφαρμόζεται από την Ευρωπαϊκή Κεντρική Τράπεζα στις κύριες πράξεις αναχρηματοδότησής της, όπως αυτό δημοσιεύεται στη σειρά C της Επίσημης Εφημερίδας της Ευρωπαϊκής Ένωσης την πρώτη ημερολογιακή ημέρα κάθε μήνα.
                  
               
                     (161)
                  
                  
                     Η επιτροπή που συγκροτήθηκε δυνάμει του άρθρου 15 παράγραφος 1 του κανονισμού (ΕΕ) 2016/1036 δεν διατύπωσε γνώμη,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            
               1.   Επιβάλλεται οριστικός δασμός αντιντάμπινγκ στις εισαγωγές γλυκού καλαμποκιού (Zea mays var. saccharata) σε κόκκους, παρασκευασμένου ή διατηρημένου με ξίδι ή οξικό οξύ, μη κατεψυγμένου, το οποίο υπάγεται επί του παρόντος στον κωδικό ΣΟ ex 2001 90 30 (κωδικός TARIC 2001903010), και γλυκού καλαμποκιού (Zea mays var. saccharata) σε κόκκους, παρασκευασμένου ή διατηρημένου χωρίς ξίδι ή οξικό οξύ, μη κατεψυγμένου, άλλου από τα προϊόντα της κλάσης 2006, το οποίο υπάγεται επί του παρόντος στον κωδικό ΣΟ ex 2005 80 00 (κωδικός TARIC 2005800010), καταγωγής Βασιλείου της Ταϊλάνδης.
            
            
               2.   Οι συντελεστές του οριστικού δασμού αντιντάμπινγκ που εφαρμόζεται επί της καθαρής, «ελεύθερης στα σύνορα της Ένωσης» τιμής, πριν από την καταβολή δασμού, για το προϊόν που περιγράφεται στην παράγραφο 1 και παρασκευάζεται από τις εταιρείες που παρατίθενται κατωτέρω, έχουν ως εξής:
               
                           Εταιρεία
                        
                        
                           Δασμός αντιντάμπινγκ (%)
                        
                        
                           Πρόσθετος κωδικός TARIC
                        
                     
                           Karn Corn Co Ltd, 68 Moo 7 Tambol Saentor, Thamaka, Kanchanaburi 711 30, Ταϊλάνδη
                        
                        
                           3,1
                        
                        
                           A789
                        
                     
                           Kuiburi Fruit Canning Co., Ltd, 236 Krung Thon Muang Kaew Building, Sirindhorn Rd., Bangplad, Bangkok 10700, Ταϊλάνδη
                        
                        
                           14,3
                        
                        
                           A890
                        
                     
                           Malee Sampran Public Co., Ltd Abico Bldg. 401/1 Phaholyothin Rd., Lumlookka, Pathumthani 12130, Ταϊλάνδη
                        
                        
                           12,8
                        
                        
                           A790
                        
                     
                           River Kwai International Food Industry Co., Ltd, 99 Moo 1 Thanamtuen Khaupoon Road Kaengsian, Muang, Kanchanaburi 71000 Ταϊλάνδη
                        
                        
                           12,8
                        
                        
                           A791
                        
                     
                           Sun Sweet Co., Ltd, 9 M. 1, Sanpatong, Chiang Mai 50120, Ταϊλάνδη
                        
                        
                           11,1
                        
                        
                           A792
                        
                     
                           Συνεργαζόμενοι παραγωγοί-εξαγωγείς που παρατίθενται στο παράρτημα
                        
                        
                           12,9
                        
                        
                           A793
                        
                     
                           Όλες οι άλλες εταιρείες
                        
                        
                           14,3
                        
                        
                           A999
                        
                     
            
               3.   Εκτός αν ορίζεται διαφορετικά, εφαρμόζονται οι διατάξεις που ισχύουν για τους τελωνειακούς δασμούς.
            
         
         
            Άρθρο 2
            Το άρθρο 1 παράγραφος 2 μπορεί να τροποποιηθεί προκειμένου να συμπεριληφθεί νέος παραγωγός-εξαγωγέας και να επιβληθεί στον εν λόγω παραγωγό ο μέσος σταθμισμένος δασμός αντιντάμπινγκ που εφαρμόζεται στις συνεργαζόμενες εταιρείες που δεν συμπεριλήφθηκαν στο δείγμα της αρχικής έρευνας, εφόσον ο νέος παραγωγός-εξαγωγέας στην Ταϊλάνδη προσκομίσει επαρκή αποδεικτικά στοιχεία στην Επιτροπή, τα οποία αποδεικνύουν ότι:
            
                        α)
                     
                     
                        δεν εξήγαγε στην Ένωση το προϊόν που περιγράφεται στην παράγραφο 1 κατά την περίοδο μεταξύ 1ης Ιανουαρίου 2005 και 31ης Δεκεμβρίου 2005 (περίοδος της αρχικής έρευνας)·
                     
                  
                        β)
                     
                     
                        δεν συνδέεται με οποιονδήποτε εξαγωγέα ή παραγωγό στην Ταϊλάνδη ο οποίος υπόκειται στα μέτρα αντιντάμπινγκ που επιβάλλει ο παρών κανονισμός, και
                     
                  
                        γ)
                     
                     
                        είτε εξήγαγε όντως στην Ένωση το υπό επανεξέταση προϊόν είτε ανέλαβε αμετάκλητη συμβατική υποχρέωση να εξαγάγει σημαντική ποσότητα στην Ένωση μετά το πέρας της περιόδου της αρχικής έρευνας.
                     
                  
         
            Άρθρο 3
            Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 28 Νοεμβρίου 2019.
            
               
                  Για την Επιτροπή
               
               
                  Ο Πρόεδρος
               
               Jean-Claude JUNCKER
            
         
         
            (1)  ΕΕ L 176 της 30.6.2016, σ. 21.
         
            (2)  Κανονισμός (ΕΚ) αριθ. 682/2007 του Συμβουλίου, της 18ης Ιουνίου 2007, για την επιβολή οριστικού δασμού αντιντάμπινγκ και την οριστική είσπραξη του προσωρινού δασμού που επιβλήθηκε στις εισαγωγές παρασκευασμένου ή διατηρημένου γλυκού καλαμποκιού σε κόκκους, καταγωγής Ταϊλάνδης (ΕΕ L 159 της 20.6.2007, σ. 14).
         
            (3)  Κανονισμός (ΕΚ) αριθ. 954/2008 του Συμβουλίου, της 25ης Σεπτεμβρίου 2008, για τροποποίηση του κανονισμού (ΕΚ) αριθ. 682/2007 για την επιβολή οριστικού δασμού αντιντάμπινγκ και την οριστική είσπραξη του επιβληθέντος προσωρινού δασμού στις εισαγωγές ορισμένου παρασκευασμένου ή διατηρημένου γλυκού καλαμποκιού σε κόκκους, καταγωγής Ταϊλάνδης (ΕΕ L 260 της 30.9.2008, σ. 1).
         
            (4)  Απόφαση 2007/424/ΕΚ της Επιτροπής, της 18ης Ιουνίου 2007, για την αποδοχή των αναλήψεων υποχρεώσεων που προτάθηκαν όσον αφορά τη διαδικασία αντιντάμπινγκ σχετικά με τις εισαγωγές παρασκευασμένου ή διατηρημένου γλυκού καλαμποκιού σε κόκκους, καταγωγής Ταϊλάνδης (ΕΕ L 159 της 20.6.2007, σ. 42).
         
            (5)  Κανονισμός (ΕΚ) αριθ. 847/2009 του Συμβουλίου, της 15ης Σεπτεμβρίου 2009, για την τροποποίηση του κανονισμού (ΕΚ) αριθ. 682/2007 για την επιβολή οριστικού δασμού αντιντάμπινγκ στις εισαγωγές παρασκευασμένου ή διατηρημένου γλυκού καλαμποκιού σε κόκκους, καταγωγής Ταϊλάνδης (ΕΕ L 246 της 18.9.2009, σ. 1).
         
            (6)  Εκτελεστικός κανονισμός (ΕΕ) αριθ. 875/2013 του Συμβουλίου, της 2ας Σεπτεμβρίου 2013, για την επιβολή οριστικού δασμού αντιντάμπινγκ στις εισαγωγές παρασκευασμένου ή διατηρημένου γλυκού καλαμποκιού σε κόκκους, καταγωγής Ταϊλάνδης, μετά την έναρξη έρευνας επανεξέτασης ενόψει της λήξης ισχύος των μέτρων βάσει του άρθρου 11 παράγραφος 2 του κανονισμού (ΕΚ) αριθ. 1225/2009 (ΕΕ L 244 της 13.9.2013, σ. 1).
         
            (7)  Εκτελεστικός κανονισμός (ΕΕ) αριθ. 307/2014 του Συμβουλίου, της 24ης Μαρτίου 2014, σχετικά με την τροποποίηση του εκτελεστικού κανονισμού (ΕΕ) αριθ. 875/2013 για την επιβολή οριστικού δασμού αντιντάμπινγκ στις εισαγωγές παρασκευασμένου ή διατηρημένου γλυκού καλαμποκιού σε κόκκους, καταγωγής Ταϊλάνδης, μετά την έναρξη ενδιάμεσης επανεξέτασης βάσει του άρθρου 11 παράγραφος 3 του κανονισμού (ΕΚ) αριθ. 1225/2009 (ΕΕ L 91 της 27.3.2014, σ. 1).
         
            (8)  Ανακοίνωση μετά τις αποφάσεις της 14ης Δεκεμβρίου 2017 και της 28ης Μαρτίου 2019, στις υποθέσεις T-460/14 και C-144/18 P αντίστοιχα, όσον αφορά τον εκτελεστικό κανονισμό (ΕΕ) αριθ. 307/2014 του Συμβουλίου για την τροποποίηση του εκτελεστικού κανονισμού (ΕΕ) αριθ. 875/2013 για την επιβολή οριστικού δασμού αντιντάμπινγκ στις εισαγωγές παρασκευασμένου ή διατηρημένου γλυκού καλαμποκιού σε κόκκους, καταγωγής Ταϊλάνδης (ΕΕ C 291 της 29.8.2019, σ. 3).
         
            (9)  Ανακοίνωση για την επικείμενη λήξη της ισχύος ορισμένων μέτρων αντιντάμπινγκ (ΕΕ C 440 της 21.12.2017, σ. 21).
         
            (10)  Ανακοίνωση για την έναρξη επανεξέτασης ενόψει της λήξης ισχύος των μέτρων αντιντάμπινγκ που εφαρμόζονται στις εισαγωγές παρασκευασμένου ή διατηρημένου γλυκού καλαμποκιού σε κόκκους, καταγωγής Βασιλείου της Ταϊλάνδης (ΕΕ C 322 της 12.9.2018, σ. 4).
         
            (11)  Άρθρο της IEG Vu με ημερομηνία 24/10/18 στις παρατηρήσεις της AETMD με ημερομηνία 29/3/2019, παράρτημα 8.
         
            (12)  Παρατηρήσεις της AETMD με ημερομηνία 29/3/2019.
         
            (13)  Εξαγωγές 13 643 τόνων του υπό επανεξέταση προϊόντος (βλέπε πίνακα 2), σε σύγκριση με συνολική πλεονάζουσα παραγωγική ικανότητα 13 643 τόνων.
         
            (14)  https://www.lemonde.fr/economie/article/2018/10/20/la-roumanie-vampirise-le-marche-europeen-du-mais_5372297_3234.html?xtmc=dracula&xtcr=1.
         
            (15)  Κανονισμός (ΕΕ, Ευρατόμ) 2018/1046 του Ευρωπαϊκού Κοινοβουλίου και του Συμβουλίου, της 18ης Ιουλίου 2018, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης, την τροποποίηση των κανονισμών (ΕΕ) αριθ. 1296/2013, (ΕΕ) αριθ. 1301/2013, (ΕΕ) αριθ. 1303/2013, (ΕΕ) αριθ. 1304/2013, (ΕΕ) αριθ. 1309/2013, (ΕΕ) αριθ. 1316/2013, (ΕΕ) αριθ. 223/2014, (ΕΕ) αριθ. 283/2014 και της απόφασης αριθ. 541/2014/ΕΕ και για την κατάργηση του κανονισμού (ΕΕ, Ευρατόμ) αριθ. 966/2012 (ΕΕ L 193 της 30.7.2018, σ. 1).
      
      
         
            ΠΑΡΑΡΤΗΜΑ
            
               Κατάλογος των συνεργαζόμενων παραγωγών-εξαγωγέων που αναφέρονται στο άρθρο 1 παράγραφος 2 υπό τον πρόσθετο κωδικό TARIC A793
            
            
                        Επωνυμία
                     
                     
                        Διεύθυνση
                     
                  
                        Agro-On (Thailand) Co., Ltd
                     
                     
                        50/499-500 Moo 6 Baan Mai, Pakkret, Monthaburi 11120, Ταϊλάνδη
                     
                  
                        B.N.H. Canning Co., Ltd
                     
                     
                        425/6-7 Sathorn Place Bldg., Klongtonnesai, Kongsan Bangkok 10600, Ταϊλάνδη
                     
                  
                        Boonsith Enterprise Co., Ltd
                     
                     
                        7/4 M.2, Soi Chomthong 13, Chomthong Rd., Chomthong, Bangkok 10150, Ταϊλάνδη
                     
                  
                        Erawan Food Public Company Limited
                     
                     
                        Panjathani Tower 16th floor, 127/21 Nonsee Rd., Chongnonsee, Yannawa, Bangkok 10120, Ταϊλάνδη
                     
                  
                        Great Oriental Food Products Co., Ltd
                     
                     
                        888/127 Panuch Village Soi Thanaphol 2, Samsen-Nok, Huaykwang, Bangkok 10310, Ταϊλάνδη
                     
                  
                        Lampang Food Products Co., Ltd
                     
                     
                        22K Building, Soi Sukhumvit 35, Klongton Nua, Wattana, Bangkok 10110, Ταϊλάνδη
                     
                  
                        O.V. International Import-Export Co., Ltd
                     
                     
                        121/320 Soi Ekachai 66/6, Bangborn, Bangkok 10500, Ταϊλάνδη
                     
                  
                        Pan Inter Foods Co., Ltd
                     
                     
                        400 Sunphavuth Rd, Bangna, Bangkok 10260, Ταϊλάνδη
                     
                  
                        Siam Food Products Public Co., Ltd
                     
                     
                        3195/14 Rama IV Road, Vibulthani Tower 1, 9th Fl., Klong Toey, Bangkok, 10110 Ταϊλάνδη
                     
                  
                        Viriyah Food Processing Co., Ltd
                     
                     
                        100/48 Vongvanij B Bldg, 18th Fl, Praram 9 Rd., Huay Kwang, Bangkok 10310 Ταϊλάνδη
                     
                  
                        Vita Food Factory (1989) Ltd
                     
                     
                        89 Arunammarin Rd., Banyikhan, Bangplad, Bangkok 10700, Ταϊλάνδη